**RÁMCOVÁ ZMLUVA**

uzatvorená podľa ustanovenia § 269 ods. 2 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“)

**ZMLUVNÉ STRANY:**

**Predávajúci:**

Názov:

Sídlo:

Štatutárny orgán:

IBAN:

BIC/SWIFT:

Bankové spojenie:

IČO:

IČ DPH:

DIČ:

Telefón / fax:

Zapísaný v obchodnom registri:

*(ďalej len „****predávajúci****“)*

**Kupujúci:**

Názov: **Fakultná nemocnica s poliklinikou F. D. Roosevelta Banská Bystrica**

Sídlo: Námestie L. Svobodu č. 1, 975 17 Banská Bystrica

Štatutárny orgán: Ing. Miriam Lapuníková, MBA - riaditeľka

IČO: 00 165 549

IČ DPH: SK 2021 095 670

Bankové spojenie: Štátna pokladnica

IBAN: SK35 8180 0000 0070 0027 8282

BIC/SWIFT: SPSRSKBA

Zriadená Zriaďovacou listinou: MZ SR č. 1842/90-A/II-1 z 18.12.1990 v znení neskorších zmien

*(ďalej len „****kupujúci****“)*

*(predávajúci a kupujúci ďalej spoločne len „****zmluvné strany****“)*

**Článok I.**

**ÚVODNÉ USTANOVENIA**

* 1. Táto rámcová zmluva (ďalej len „zmluva“) sa uzatvára ako výsledok verejného obstarávania v súlade so ZoVO. Kupujúci na obstaranie predmetu tejto zmluvy použil postup verejného obstarávania podľa § 66 ods. 7 písm. b) ZoVO.
  2. Predávajúci je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.

**Článok II.**

**PREDMET RÁMCOVEJ ZMLUVY**

* 1. Na základe tejto zmluvy sa predávajúci zaväzuje dodať kupujúcemu a vykonať pre kupujúceho:
  2. zariadenia počítačovej tomografie vrátane príslušenstva a súvisiacich služieb (ďalej len „zariadenie“) podľa špecifikácie uvedenej v Prílohe č. 3 tejto zmluvy,
  3. príslušenstvo (ďalej len „príslušenstvo“) podľa špecifikácie uvedenej v Prílohe č. 3 tejto zmluvy,
  4. softvérové vybavenie (ďalej len „softvérové vybavenie“) podľa špecifikácie uvedenej v Prílohe č. 3 tejto zmluvy (zariadenie spolu s príslušenstvom príslušenstvom a softvérovým vybavením ďalej len „predmet kúpy“ a/alebo tovar),
  5. služby záručného a v prípade uplatnenia opcie aj pozáručného servisu podľa, špecifikácie uvedenej v Prílohe č. 3 tejto zmluvy a  za podmienok ustanovených touto zmluvou
  6. úkony nevyhnutné k inštalácii zariadení podľa bodu IX tejto zmluvy a naň nadväzujúcich príloh tejto zmluvy
  7. služby transportu zariadení z existujúcich priestorov do priestorov novej nemocnice po ukončení ich testovacej prevádzky podľa bodu X tejto zmluvy a naň nadväzujúcich príloh

a kupujúci sa zaväzuje za predmet kúpy a služby a úkony uvedené v písm. a) až g) v súlade s dojednanými zmluvnými podmienkami prevziať a zaplatiť za ne zmluvne dohodnutú kúpnu cenu.

* 1. Predmet kúpy bude slúžiť potrebám Fakultnej nemocnice s poliklinikou F.D. Roosevelta Banská Bystrica na účely poskytovania zdravotnej starostlivosti.
  2. Predávajúci je povinný dodávať tovar schválený na dovoz a predaj v Slovenskej republike, resp. v rámci Európskej únie, vyhovujúci platným medzinárodným normám, STN, všeobecne záväzným právnym predpisom a s prideleným platným ŠUKL kódom a unikátnym výrobným číslom tovaru ak je to pre daný typ tovaru relevantné.
  3. Predávajúci je povinný poskytovať kupujúcemu všetky služby a uskutočniť pre kupujúceho všetky úkony, ktoré v zmysle tejto zmluvy s dodávaným tovarom súvisia a to za podmienok dohodnutých v tejto zmluve.
  4. Tovar, ktorý bude dodávaný na základe tejto zmluvy musí byť nový, nepoužitý, nerepasovaný v originálnom balení s minimálnymi technicko-medicínskymi a funkčnými parametrami uvedenými kupujúcim v tejto zmluve vrátane všetkých jej príloh.

**SPÔSOB, ČAS A MIESTO DODANIA PREDMETU KÚPY**

* 1. Predávajúci bude dodávať predmet kúpy na základe čiastkových objednávok na dodanie zariadenia, príslušenstva k zariadeniu a softvérového vybavenia. Čiastkové objednávky bude kupujúci zasielať predávajúcemu písomne poštou alebo emailom na .................. /*emailovú adresu doplní uchádzač*/, pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná. Čiastková objednávka bude obsahovať najmä:
  + označenie kupujúceho a predávajúceho,
  + číslo tejto zmluvy, číslo objednávky a dátum jej vystavenia,,
  + názov zariadenia/príslušenstva k zariadeniu/softvérové vybavenie, ŠUKL kód, prípadne iné označenie,
  + množstvo,
  + miesto dodania,
  + dohodnutú kúpnu cenu za jednotku tovaru,
  + pečiatku a podpis oprávnenej osoby.
  1. Objednávka sa považuje za záväznú dňom jej potvrdenia zo strany predávajúceho. Predávajúci sa zaväzuje zaslanú objednávku potvrdiť najneskôr do 24 hodín od jej odoslania (uvedeným v elektronickom potvrdení o doručení e-mailu obsahujúceho Objednávku), pričom do tejto lehoty sa nezapočítava čas od piatka 15.00 hod. do pondelka 07.00 hod., a obdobne to platí pred dňom štátneho sviatku alebo dňom pracovného pokoja.
  2. V prípade ak zaslaná objednávka nebude predávajúcim potvrdená do 24 hodín od jej odoslania kupujúcim a v tejto lehote nebude oznámená zo strany predávajúceho ani skutočnosť, v dôsledku ktorej nie je možné tovar dodať podľa dojednaných podmienok, bude sa objednávka považovať za záväznú a potvrdenú uplynutím 24 hodín od času jej odoslania kupujúcim.
  3. Zmluvné strany sa dohodli, že súčasťou dodania tovaru sú aj služby spojené s dodaním tovaru do miesta určenia, jeho vyloženie, inštalácia, vykonanie funkčnej skúšky, odovzdanie kompletnej dokumentácie, uvedenia predmetu kúpy do trvalej prevádzky a odborného zaškolenia zamestnancov kupujúceho k obsluhe tovaru. Pre vylúčenie pochybností sa na účely tejto zmluvy považuje za súčasť uvedenia predmetu kúpy a jeho príslušenstva do trvalej prevádzky aj aktivácia softvérového vybavenia všetkých jeho funkcionalít podľa tejto zmluvy a podľa príslušnej čiastkovej objednávky.
  4. Zmluvné strany sa dohodli, že Kupujúci neakceptuje dodávanie tovaru objednaného na základe jednej čiastkovej objednávky po častiach. Predávajúci v rámci jednej dodávky dodá Kupujúcemu všetky tovary objednané na základe jednej čiastkovej objednávky. V prípade ak predávajúci dodá predmet jednej objednávky po častiach, Kupujúci si vyhradzuje právo takto dodaný tovar neprevziať.
  5. Predávajúci je povinný dodať kupujúcemu najneskôr do 2 týždňov od vystavenia čiastkovej objednávky podľa tejto zmluvy technologický projekt úkonov nevyhnutných pre inštaláciu zariadenia za účelom jeho uvedenia do štandardnej prevádzky, ktorý sú obidve zmluvné strany povinné písomne odsúhlasiť najneskôr v lehote 2 týždňov odo dňa doručenia technologického projektu, a to pre každý doručený technologický projekt osobitne. Kupujúci za zaväzuje uhradiť predávajúcemu za technologický projekt podľa predchádzajúcej vety cenu dohodnutú v prílohe č. 2 tejto zmluvy a to za primeraného uplatnenia platobných podmienok a podmienok fakturácie dohodnutých touto zmluvou. Pre vylúčenie pochybností sa zmluvné strany dohodli, že náležitosti tohto projektu sú stanovené v prílohe č. 4 tejto zmluvy.
  6. Predávajúci dodá v zmysle predchádzajúceho bodu Kupujúcemu technologický projekt ponúknutých zariadení počítačovej tomografie (CT), a to osobitne pre každé z troch zariadení počítačovej tomografie, ktoré sú predmetom tejto zmluvy a to v nasledujúcom členení:
  + Predávajúci dodá kupujúcemu osobitne technologický projekt prispôsobený potrebám priestoru č. 1 tak, ako je definovaný touto zmluvou a prílohou č. 7 tejto zmluvy;
  + Predávajúci dodá kupujúcemu osobitne technologický projekt prispôsobený potrebám priestoru č. 2 tak, ako je definovaný touto zmluvou a prílohou č. 8 tejto zmluvy
  + Predávajúci dodá kupujúcemu osobitne technologický projekt bez prispôsobenia akýmkoľvek priestorom.
  1. Zmluvné strany sa dohodli, že záväznou prílohou tejto zmluvy je harmonogram inštalácie zariadení počítačovej tomografie, ktorý dodávateľ predložil predávajúci kupujúcemu v rámci svojej ponuky predloženej v rámci verejného obstarávania, ktorého výstupom je uzatvorenie tejto zmluvy, za podmienok uvedených v súťažných podkladoch k predmetnému verejnému obstarávaniu a to osobitne pre priestor č. 1 a osobitne pre priestor č. 2
  2. Zmluvné strany sa dohodli, že súčasťou dodania tovaru je záväzok predávajúceho poskytovať kupujúcemu plnú autorizovanú servisnú podporu vrátane povinných preventívnych prehliadok a technických kontrol, ktoré sú stanovené právnymi predpismi a predpísané výrobcom na predmet kúpy, a to počas trvania záručnej doby stanovenej touto zmluvou a počas trvania doby poskytovania pozáručného servisu, ku ktorej sa predávajúci v zmysle tejto zmluvy zaviazal. Zmluvné strany sa dohodli, že rozsah servisnej podpory (záručnej aj pozáručnej) je stanovený výrobou dokumentáciou k predmetu kúpy, relevantnými právnymi predpismi a touto zmluvou.
  3. Zmluvné strany sa dohodli, že súčasťou dodania tovaru zariadení uvedených v prílohe č. 2 tejto zmluvy v množine č. 1 je záväzok predávajúceho poskytovať kupujúcemu softvérové vybavenie predmetu kúpy nevyhnutné na plnú a bezchybnú prevádzku zariadenia, podľa technickej špecifikácie softvéru uvedenej v prílohe č. 3 tejto zmluvy, vrátane poskytnutia licencií a pravidelnej aktualizácie softvéru podľa príslušných ustanovení tejto zmluvy. Uvedené nemá vplyv na povinnosti predávajúceho spojené s dodaním doplnkového softvéru v zmysle prílohy č. 2 tejto zmluvy v množine č. 3
  4. Zmluvné strany sa dohodli, že predávajúci sa zaväzuje dodať kupujúcemu rozšírenia softvérového vybavenia, ktoré sú definované v prílohe č. 2 tejto zmluvy v množine 3 (vrátane ich technickej špecifikácie, mernej jednotky, ceny za mernú jednotku a maximálneho množstva, ktoré môže byť na základe tejto zmluvy objednané) a to na základe čiastkových objednávok kupujúceho. Pre vylúčenie pochybností sa zmluvné strany dohodli, že rozšírenie softvérového vybavenia zariadenia počítačovej tomografie alebo príslušenstva k nemu môže kupujúci objednať aj počas užívania zariadenia alebo príslušenstva (t. j. rozšírenie môže byť objednané a dodané nezávisle od času dodania zariadenia alebo príslušenstva k nemu).
  5. Predávajúci sa zaväzuje odovzdať kupujúcemu zariadenie/zariadenia podľa prílohy č. 2 množina 1 podľa doručenej a potvrdenej čiastkovej objednávky a tejto zmluvy vrátane služieb podľa tejto zmluvy, najneskôr do 5 mesiacov odo dňa nadobudnutia záväznosti čiastkovej objednávky podľa tejto zmluvy ak v objednávke nebude uvedené inak.
  6. Predávajúci sa zaväzuje odovzdať kupujúcemu príslušenstvo podľa prílohy č. 2 množina 2 podľa doručenej a potvrdenej čiastkovej objednávky a tejto zmluvy vrátane služieb podľa bodu 3.4, najneskôr do 2 mesiacov odo dňa nadobudnutia záväznosti čiastkovej objednávky podľa tejto zmluvy ak v objednávke nebude uvedené inak.
  7. Predávajúci sa zaväzuje odovzdať kupujúcemu softvérové vybavenie podľa prílohy č. 2 množina 3 podľa doručenej a potvrdenej čiastkovej objednávky a tejto zmluvy vrátane služieb podľa bodu 3.4, najneskôr do 1 mesiaca odo dňa nadobudnutia záväznosti čiastkovej objednávky podľa bodu tejto zmluvy ak v objednávke nebude uvedené inak.
  8. Zmluvné strany sa dohodli, že odovzdaním podľa bodov 3.12 až 3.14 sa rozumie moment podpisu Protokolu o inštalácii uvedení zariadenia do prevádzky (prípadne iný obdobný protokol pri inštalácii softvérového vybavenia).
  9. Ak bude v čiastkovej objednávke objednané príslušenstvo a/alebo softvérové vybavenie spolu so zariadením/zariadeniami na dodanie príslušenstva a/alebo softvérového vybavenia sa uplatní lehota podľa bodu 3.12 tohto článku.
  10. Miestom plnenia bude Fakultná nemocnica s poliklinikou F.D. Roosevelta, Námestie L. Svobodu 1, 975 17 Banská Bystrica, pričom exaktné miesto dodania, t.j. exaktné priestory určí kupujúci v čiastkovej objednávke.
  11. Súčasťou dodania tovaru do miesta doručenia je povinnosť Predávajúceho zabezpečiť kompletný transport zariadenia na miesto jeho dodania a to vrátane transportu tovaru v priestoroch nemocnice, tak aby bola možná jeho inštalácia podľa technologického projektu, ktorý dodá predávajúci kupujúcemu. Spôsob transportu zariadenia dohodne Predávajúci so zástupcom Kupujúceho tak, aby nebola narušené plynulosť prevádzky zdravotníckeho zariadenia. Predávajúci berie na vedomie, že kupujúci nie je povinný prevziať zariadenie v prípade nedodržania niektorej z povinností Predávajúceho podľa tohto ustanovenia.
  12. Zmluvné strany sa výslovne dohodli, že povinnosť podľa predchádzajúceho bodu zahŕňa povinnosť Predávajúceho zabezpečiť na vlastné náklady a v cene ponúknutej všetko prístrojové vybavenie, ktoré bude potrebné na transport zariadenia z priestoru č. 1 a priestoru č. 1 do priestorov určených na jeho používanie po ukončení ich testovacej prevádzky v týchto priestoroch (vrátane zdvíhacej techniky a iných zariadení).
  13. Presný dátum a čas dodania predmetu kúpy a vykonania služieb podľa bodu 3.4 tejto zmluvy ako aj presný dátum a čas dodania predmetu kúpy oznámi predávajúci kupujúcemu najneskôr 5 pracovných dni vopred. Kupujúci je na tento účel povinný poskytnúť predávajúcemu potrebnú súčinnosť, ktorou sa rozumie najmä zabezpečenie funkčného výťahu pre transport tovaru do priestorov určených na odovzdanie predmetu kúpy a umožnenie vstupu do nemocnice a priestorov určených na odovzdanie predmetu kúpy.
  14. Spolu s tovarom (bez ohľadu na to či sa jedná o zariadenia, príslušenstvo k nim alebo softvér) je predávajúci pri dodaní tovaru povinný doručiť dodací list, v ktorom kupujúci potvrdí podpisom a pečiatkou dátum dodania tovaru a prevzatie tovaru. Povinnosť podľa predchádzajúcej vety sa uplatní na dodanie zariadenia/zariadení, príslušenstva ako aj na dodanie softvérového vybavenia a to osobitne pre každé samostatné zariadenie.
  15. Po dodaní tovaru (bez ohľadu na to či sa jedná o zariadenia, príslušenstvo k nim alebo softvér) je predávajúci povinný zabezpečiť odborné zaškolenie zamestnancov kupujúceho najneskôr do 3 dní odo dňa odovzdania a jeho prevzatia Kupujúcim. Zaškolenie bude pozostávať z odborného zaškolenia obsluhy personálu zariadenia v minimálnom počte 10 zamestnancov, minimálne v trvaní 5 pracovných dní a maximálne v trvaní 7 pracovných dní. Školenie bude vedené certifikovaným aplikačným špecialistom v slovenskom alebo českom jazyku prípadne v anglickom jazyku so simultánnym prekladom a bude poskytované súbežne rádiologickým technikom ako aj lekárom. Školenie bude zahŕňať technickú a aplikačnú stránku používania tovaru. O zaškolení bude vyhotovený protokol, v ktorom bude uvedený minimálne počet vyškolených osôb, ich mená a podpisy, rozsah a druh školenia, termín a dĺžka trvania, miesto zaškolenia a meno/mená osoby/osôb zodpovedných za školenie vrátane ich podpisov. Protokol bude vyhotovený v 2 rovnopisoch, s určením pre každú zmluvnú stranu po jednom vyhotovení. Presný termín a miesto školenia budú určené po vzájomnej dohode oboch zmluvných strán.
  16. Zmluvné strany sa dohodli, že predávajúci poskytne kupujúcemu školenie v rovnakom rozsahu ako je stanovený v bode 3.22 tejto zmluvy opätovne po jednom mesiaci od ukončenia školenia podľa bodu 3.22, prípadne neskôr, ak sa zmluvné strany písomne dohodnú inak, najneskôr však do 6 mesiacov.
  17. Po dodaní tovaru do priestorov určených na jeho užívanie je predávajúci povinný zabezpečiť inštaláciu tovaru a jeho uvedenie do prevádzky najneskôr do 3 dní. O inštalácii a uvedení zariadenia do prevádzky spíšu zmluvné strany inštalačný protokol na daný tovar s uvedením presného názvu a výrobcu tovaru vrátane vykonania preberacej funkčnej skúšky zariadenia, v protokole budú rozpísané položky, z ktorých tovar pozostáva, vrátane uvedenia výrobných čísiel jednotlivých funkčných celkov a ich komponentov. Protokol bude vyhotovený v 2 rovnopisoch, s určením pre každú zmluvnú stranu po jednom vyhotovení.
  18. Po dodaní predmetu kúpy je predávajúci povinný dodať sprievodnú a technickú dokumentáciu a návod na obsluhu v slovenskom, prípadne českom jazyku, vrátane návodu na využívanie ekologických vlastností ponúkaného tovaru (ak je dispozícii), EC Declaration conformity – ES vyhlásenie o zhode s doplňujúcimi podkladmi k nemu, záručný list, potvrdenia záruky na jednotlivé funkčné celky tovaru a ich komponenty, platný ŠUKL kód prístroja a jeho unikátne výrobné číslo a ďalšie relevantné doklady a to najneskôr ku dňu uvedenia predmetu kúpy do trvalej prevádzky.
  19. Záväzok predávajúceho dodať predmet kúpy, vrátane všetkých služieb s tým súvisiacich, sa považuje za splnený riadnym dodaním predmetu kúpy a vykonaním všetkých služieb podľa bodu 3.4 tohto článku. Za riadne dodaný tovar sa považuje bezchybný tovar, ktorý bude spĺňať požiadavky kvality a akosti podľa tejto zmluvy, technicko-medicínske parametre podľa platnej legislatívy SR, ak sa na tento tovar vzťahujú a písomné požiadavky kupujúceho v súlade s touto zmluvou.
  20. Predávajúci je povinný zabezpečiť, aby bol akýkoľvek tovar dodávaný na základe tejto zmluvy pri dodaní chránený a balený obvyklým spôsobom u dodávok tohto druhu tovaru tak, aby nedošlo k jeho poškodeniu, zničeniu alebo znehodnoteniu.
  21. Kupujúci má právo odmietnuť prevzatie tovaru a vrátiť ho na náklady predávajúceho v prípade, že predmet kúpy sa nezhoduje s ponukou predávajúceho predloženou v rámci príslušného verejného obstarávania alebo nie je v zhode s touto zmluvou.
  22. Všetky úkony podľa tohto článku tejto zmluvy, najmä odbornú inštaláciu zariadenia, funkčnú skúšku, zaškolenie obsluhy, záručný ako aj pozáručný servis bude zabezpečovať servisný technik .............. (uchádzač/predávajúci uvedie názov servisného strediska, sídlo, telefón, e-mail a meno kontaktnej osoby centrály servisného strediska). V prípade ak bude predávajúci zabezpečovať inštaláciu a zarúčný servis predmetu kúpy zmluvnými kapacitami, tieto uvedie do Prílohy č. 1 zmluvy.
  23. Pre vylúčenie pochybností sa zmluvné strany dohodli, že na výkon úkonov podľa tohto článku, najmä na prevzatie tovaru, akúkoľvek komunikáciu podľa tohto článku sú oprávnené uskutočňovať výlučné osoby oprávnené konať v mene zmluvných strán a nižšie uvedené osoby, a to:

Za kupujúceho:

Osoba 1:

Meno: (vyplní kupujúci)

Tel. č.: (vyplní kupujúci)

Email: (vyplní kupujúci)

Osoba 2:

Meno: (vyplní kupujúci)

Tel. č.: (vyplní kupujúci)

Email: (vyplní kupujúci)

Za predávajúceho:

Osoba 1:

Meno: (vyplní kupujúci)

Tel. č.: (vyplní kupujúci)

Email: (vyplní kupujúci)

Osoba 2:

Meno: (vyplní kupujúci)

Tel. č.: (vyplní kupujúci)

Email: (vyplní kupujúci)

* 1. Pre vylúčenie pochybností sa zmluvné strany dohodli, že na zmenu osôb uvedených v bode 3.29 postačuje písomné oznámenie zmeny osoby formou mailu a za jeho účelom nie je potrebné uzatvárať osobitný dodatok k tejto zmluve.
  2. Pre vylúčenie pochybností sa zmluvné strany dohodli, že kupujúci nevystaví objednávku na dodanie zariadení počítačovej tomografie ktoré majú byť umiestnené v priestore č. 1 a priestore č. 2 definovaných touto zmluvou a na uskutočnenie úkonov nevyhnutných k inštalácii zariadení podľa čl. IX tejto zmluvy, tak, aby lehota na dodanie zariadenia uplynula skôr ako lehota na ukončenie inštalácie zariadení.
  3. Zmluvné strany sa dohodli, že ak uplynie lehota na dodanie zariadenia počítačovej tomografie a inštalácia zariadenia do priestoru 1. alebo priestoru 2 nebude možná z dôvodu omeškania predávajúceho s ukončením úkonov nevyhnutných na inštaláciu zariadenia do predmetných priestorov, je kupujúci oprávnený odmietnuť prevziať objednané zariadenia a to až do momentu ukončenia týchto úkonov podľa tejto zmluvy. Pre vylúčenie pochybností platí, že ak v dôsledku omeškania s ukončením týchto úkonov neprevezme kupujúci zariadenia v zmysle prvej vety a v dôsledku omeškania týchto úkonov dôjde aj k uplynutiu lehoty na dodanie zariadenia, kupujúci má právo na uplatnenie zmluvnej sankcie za omeškanie úprav priestorov a zároveň aj na uplatnenie sankcie za omeškanie predávajúceho s dodaním zariadenia.

**Článok IV.**

**SUBDODÁVATELIA A ZÁPIS V REGISTRI PARTNEROV VEREJNÉHO SEKTORA**

* 1. Predávajúci je vzhľadom na rozsah plnenia oprávnený plniť svoje záväzky z tejto Zmluvy aj prostredníctvom subdodávateľov. V takom prípade predávajúci v prílohe k tejto zmluve najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č. 1 k tejto zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
  2. Predávajúci v plnom rozsahu zodpovedá za výber svojich subdodávateľov.
  3. Pokiaľ Predávajúci použije na plnenie svojich záväzkov podľa tejto Zmluvy subdodávateľa, zodpovedá tak, akoby záväzok z tejto Zmluvy plnil sám.
  4. Predávajúci je povinný oznámiť Kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje. V prípade zmeny subdodávateľa Predávajúci zodpovedá za to, že nový subdodávateľ spĺňa všetky podmienky v zmysle ustanovení § 41 ZVO v takom rozsahu, ako ich spĺňal pôvodný subdodávateľ.
  5. Predávajúci je povinný písomne vopred predložiť Kupujúcemu na odsúhlasenie každého subdodávateľa a to minimálne 5 (päť) pracovných dní vopred.
  6. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

**Článok V.**

**KÚPNA CENA A PLATOBNÉ PODMIENKY**

* 1. Kúpne ceny sú medzi zmluvnými stranami dohodnuté v zmysle zákona č. 18/1996 Z. z. o cenách v znení neskorších predpisov a jeho vykonávajúcej vyhlášky MF SR č. 87/1996 Z. z. v znení neskorších predpisov.
  2. Kúpne ceny zariadení, príslušenstva k nim, softvérových rozšírení, úkonov nevyhnutných k inštalácii zariadení do priestorov a služieb súvisiacich s transportom tovaru sú uvedené v Prílohe č. 2 tejto zmluvy. Kúpne ceny sú pre kupujúceho konečné a zahŕňajú všetky náklady súvisiace so zabezpečením a dodaním tovaru v súlade s ustanoveniami tejto zmluvy, vrátane dopravy, cla, dovoznej prirážky, obalov a ostatných poplatkov a nákladov súvisiacich s dodaním tovaru do miesta dodania.
  3. Kúpna cena pre kupujúceho zahŕňa:

a) cenu za mernú jednotku v EUR bez DPH,

b) sadzbu DPH,

c) cenu za mernú jednotku v EUR s DPH,

d) cenu celkom v EUR bez DPH,

e) cenu celkom v EUR s DPH.

* 1. Kúpne ceny sú dohodnuté ako jednotkové za merné jednotky tovarov a služieb, uvedené v Prílohe č.2. Ceny sú uvedené v eurách bez DPH ako aj v eurách s DPH a to vo výške podľa platných právnych predpisov v čase uzatvorenia tejto zmluvy. Presná špecifikácia kúpnej ceny je uvedená v Prílohe č. 2 k tejto zmluvy.

Kúpna cena bude uhradená z vlastných prostriedkov kupujúceho a to formou šiestich po sebe nasledujúcich rovnomerných mesačných splátkach, s lehotou splatnosti vždy k 25.dňu príslušného kalendárneho mesiaca, pričom prvá splátka bude uhradená nasledujúci kalendárny mesiac, ktorý nasleduje po mesiaci, v ktorom bol kompletný tovar protokolárne odovzdaný a prevzatý.

Zmluvné strany sú oprávnené požadovať zmeny dohodnutej kúpnej ceny, ktoré vyplývajú zo zmien daňových predpisov (zmena výšky zákonnej sadzby DPH) ak v tejto zmluve nie je uvedené inak. V prípade ak zmena ceny vyplýva priamo zo zmeny právneho predpisu, zmluvná strana, ktorá takúto zmenu požaduje je povinná bezodkladne zaslať druhej strane oznámenie s odôvodnením a odkazom na relevantný právny predpis, ako aj s uvedením pôvodných a nových cien.  Úprava cien z iných dôvodov sa bude riešiť rokovaním zmluvných strán.

* 1. Kupujúci uhradí dohodnutú kúpnu cenu predávajúcemu na základe vystavenej faktúry, ktorá bude doručená elektronicky.
  2. Preddavky z kúpnej ceny ani zálohové platby kupujúci neposkytuje.
  3. Zmluvné strany sa dohodli, že predávajúci kupujúcemu vystaví a zašle faktúru elektronicky (ďalej len „elektronická faktúra“). Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
  4. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronicky vystavenej a doručenej faktúre na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
  5. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronickej faktúry po celú dobu úschovy.
  6. Kupujúci uhradí dohodnutú kúpnu cenu predávajúcemu na základe elektronicky vystavenej faktúry predávajúcim, zaslanej z e-mailovej adresy: ................ (doplní predávajúci) a doručenej kupujúcemu na emailovú adresu: [ekonomicke@nspbb.sk](mailto:ekonomicke@nspbb.sk). Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
  7. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
  8. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
  9. Zmluvné strany sa dohodli, že predávajúci doručí elektronicky vystavenú faktúru kupujúcemu spolu s prílohami najneskôr do štyroch dni odo dňa kompletného dodania tovaru, najneskôr však do piateho pracovného dňa v mesiaci, nasledujúcom po mesiaci, v ktorom bol dodaný tovar. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť potvrdený dodací list a protokol o odovzdaní a prevzatí tovaru. Faktúra musí obsahovať aj odvolávku na číslo tejto zmluvy.
  10. Platba bude realizovaná bezhotovostným platobným prevodom. Kúpna cena sa považuje za uhradenú dňom odpísania finančných prostriedkov z účtu kupujúceho.
  11. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravený doklad.

**Článok VI.**

**ZÁRUČNÉ PODMIENKY, REKLAMÁCIA VÁD TOVARU A NÁHRADA ŠKODY**

* 1. Zmluvné strany sa dohodli, že záručné podmienky podľa tohto článku sa vťahujú výlučne na predmet kúpy (zariadenia, príslušenstvo k nim a softvérové vybavenie k nim). Záručná doba úkonov podľa článku IX je upravená osobitne a ustanovenia tohto článku sa na ne nevzťahujú.
  2. Predávajúci sa zaväzuje dodať predmet kúpy ako aj príslušenstvo k predmetu kúpy v množstve, sortimente a akosti určenej príslušnými predpismi vzťahujúcimi sa na daný predmet kúpy, platnou legislatívou SR a podľa požiadaviek kupujúceho zadaných v tejto zmluve vrátane všetkých jej príloh.
  3. Predávajúci zodpovedá za právne i faktické vady, ktoré má tovar v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
  4. Predávajúci poskytne na zariadenia počítačovej tomografie (príloha 2 tejto zmluvy, množina 1) záruku v dĺžke **.................. mesiacov** *(uvedie uchádzač/predávajúci – požiadavka verejného obstarávateľa/kupujúceho min 24 mesiacov).* Záručná lehota na predmet kúpy začína plynúťaž odo dňa podpisu Protokolu o inštalácii a uvedení zariadenia do prevádzky oboma zmluvnými stranami, kedy sa tovar považuje za riadne a kompletne dodaný. V prípade, ak sa na jednotlivé komponenty predmetu kúpy vzťahuje kratšia záručná doba od výrobcu a pod., predávajúci je povinný tieto komponenty opraviť alebo vymeniť bezplatne v rámci záručnej lehoty na tovar ako celok.
  5. Predávajúci poskytne na všetko príslušenstvo (príloha č. 2 tejto zmluvy množina 2) záruku v dĺžke **.................. mesiacov** *(uvedie uchádzač/predávajúci – požiadavka verejného obstarávateľa/kupujúceho min 24 mesiacov).* Záručná lehota na príslušentvo začína plynúťaž odo dňa podpisu protokolu o odovzdaní tovaru oboma zmluvnými stranami, kedy sa tovar považuje za riadne a kompletne dodaný. V prípade, ak sa na jednotlivé komponenty príslušenstva vzťahuje kratšia záručná doba od výrobcu a pod., predávajúci je povinný tieto komponenty opraviť alebo vymeniť bezplatne v rámci záručnej lehoty na tovar ako celok.
  6. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád a v kvalite požadovanej kupujúcim pri jeho kúpe.
  7. Ak nie je uvedené v tomto článku zmluvy inak, prípadné reklamácie a nároky z vád tovaru budú riešené v zmysle príslušných ustanovení Obchodného zákonníka, ustanovenia § 428 ods. 1 písm. b) a c) Obchodného zákonníka sa nepoužijú.
  8. Kupujúci je oprávnený podať reklamáciu písomne poštou alebo emailom.
  9. V prípade podanej reklamácie sa predávajúci zaväzuje rozhodnúť o jej oprávnenosti do 10 pracovných dní od jej doručenia a to písomne poštou alebo na email kupujúceho.
  10. V prípade ak predávajúci dodá kupujúcemu tovar v kvalite, ktorá nezodpovedá požiadavkám kupujúceho alebo tovar, ktorý má vady, je poškodený alebo znehodnotený, je predávajúci povinný nahradiť tento tovar tovarom v zodpovedajúcej kvalite a bez vád alebo odstrániť vady tovaru, a to najneskôr do 5 kalendárnych dní od uznania reklamácie, ak si zmluvné strany nedohodnú dlhšiu lehotu. Právo voľby medzi výmenou tovaru alebo odstránením vady je na strane kupujúceho. V prípade ak reklamáciu nie je možné vyriešiť podľa tohto ustanovenia zmluvy v stanovenej lehote, z objektívnych dôvodov, ktoré predávajúci oznámi kupujúcemu písomne, určí kupujúci písomne novú lehotu na výmenu tovaru alebo odstránenie vád. Ak nie je možné reklamáciu vyriešiť odstránením vady alebo výmenou tovaru, zmluvné strany sa môžu dohodnúť na zľave z ceny tovaru formou dobropisu alebo na odstúpení od zmluvy, pričom právo voľby je na strane kupujúceho.
  11. V prípade vzniku alebo zistenia vady tovaru, ktorá robí tovar neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené kupujúcim, záručná doba sa automaticky predĺži o túto dobu.
  12. Zodpovednosť predávajúceho za vady sa nevťahuje na bežné opotrebenie tovaru (alebo jeho časti) spôsobené používaním tovaru a neodbornou manipuláciou s tovarom v rozpore s návodom na obsluhu. V tomto prípade nie je predávajúci povinný odstrániť vady alebo vykonať servisný zásah na vlastné náklady, avšak predávajúci je povinný na základe žiadosti kupujúceho predložiť cenovú ponuku na opravu tovaru alebo výmenu chybného komponentu a na základe osobitnej objednávky vystavenej kupujúcim vady odstrániť a to v zmysle ustanovení článku VIII. Pre vylúčenie pochybností sa zmluvné strany dohodli, že na riešenie vzniknutého stavu podľa predchádzajúcej vety sa primerane uplatnia ustanovenia tejto zmluvy upravujúce služby pozáručného servisu.
  13. Akékoľvek náklady spojené s oprávnenou reklamáciou kupujúceho znáša v plnom rozsahu predávajúci.
  14. Uplatnením nárokov podľa tohto článku zmluvy nie je dotknutý nárok kupujúceho na náhradu škody a zaplatenie zmluvnej pokuty.

**Článok VII**

**SERVISNÉ PODMIENKY AUTORIZOVANÉHO ZÁRUČNÉHO SERVISU PRE PREDMET KÚPY VRÁTANE PRÍSLUŠENSTVA**

* 1. Predávajúci sa zaväzuje poskytovať kupujúcemu komplexný autorizovaný záručný servis vo vzťahu k zariadeniam počítačovej tomografie počas plynutia celej záručnej doby t.j. ....................... mesiacov (uvedie uchádzač/predávajúci podľa bodu 6.4 Zmluvy) a vo vzťahu k príslušenstvu k predmetu kúpy počas plynutia celej záručnej doby t.j. ....................... mesiacov (uvedie uchádzač/predávajúci podľa bodu 6.5 Zmluvy). Komplexná záruka (plné servisné pokrytie) predstavuje súbor opatrení, ktoré bude v rámci ceny za predmet kúpy vykonávať predávajúci po dobu trvania záručnej doby na predmete kúpy a/alebo príslušenstvu k nemu, za účelom jeho bezporuchovej prevádzky, a za účelom udržania všetkých parametrov uvedených v technickej špecifikácii predmetu kúpy.
  2. V rámci služieb autorizovaného záručného servisu sa predávajúci zaväzuje dodávať výlučne originálne náhradné diely.
  3. Autorizovaný záručný servis zahŕňa najmä:
     1. opravu vád a porúch predmetu kúpy, t.j. uvedenie predmetu kúpy do stavu plnej využiteľnosti vzhľadom k jeho technickým parametrom;
     2. dodávku a výmenu všetkých potrebných originálnych náhradných dielov a súčiastok v prípade ich poruchy;
     3. dodávku a zabudovanie náhradných dielov, materiálov, ktoré sú potrebné k riadnej a bezporuchovej prevádzke predmetu kúpy, vrátane ich demontáže, odvozu a ekologickej likvidácie;
     4. v prípadoch ak je to relevantné, vykonanie validácií a kalibrácií zariadenia (resp. jeho relevantných častí) s periodicitou podľa odporučenia výrobcu zariadenia;
     5. vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, min. 1x ročnej bezplatne počas celej záručnej doby, pričom poslednú preventívnu prehliadku je predávajúci povinný vykonať mesiac pred uplynutím plnej záručnej autorizovanej servisnej podpory a je povinný bezplatne odstrániť všetky zistené vady a nedostatky, ktoré spadajú pod záruku. Tieto prehliadky a opravy smie vykonávať len kvalifikovaný personál autorizovaný výrobcom s doložením osvedčenia (certifikát servisného technika na konkrétny typ prístroja);
     6. vykonanie ďalších servisných úkonov a činností v súlade s príslušnou právnou úpravou a aplikovateľnými normami;
     7. práce (servisné hodiny) a dojazdy servisných technikov dodávateľa do miesta inštalácie predmetu zmluvy v rámci zabezpečenia záručného servisu;
     8. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky zariadenia;
     9. Údržba softvéru vrátane vykonávania aktualizácií t.j. update softvérového vybavenia predmetu kúpy, ak sú k dispozícií a ak sa vzťahujú na predmet kúpy. Zmluvné strany sa dohodli, že predávajúci je povinný vykonať update softvérového vybavenia predmetu kúpy na najnovšiu verziu softvéru, ktorým je predmet kúpy vybavený a to bez zbytočného odkladu najneskôr v lehote 30 dní od preukázateľného spustenia daného softvéru do plnohodnotnej prevádzky výrobcom predmetného softvéru. V prípade ak sa kupujúci dozvie o skutočnosti, že softvér podľa predchádzajúcej vety bol spustený do plnohodnotnej prevádzky a predávajúci si nesplnil povinnosť podľa predchádzajúcej vety, písomne vyzve predávajúceho na update softvéru a predávajúci je povinný vykonať update softvéru do 5 pracovných dní odo dňa doručenia písomného vyzvania.
     10. online pripojenie a diagnostika do 4 hodín od písomného nahlásenia poruchy;
     11. poskytnutie prehľadového reportovacíeho a plánovacieho servisného online systému výrobcu (prostredníctvom web rozhrania);
     12. poskytnutie prehľadového reportovacíeho a plánovacieho servisného online systému výrobcu (prostredníctvom mobilnej aplikácie pre iOS aj Android);
     13. poskytnutie zabezpečeného riešenia výrobcu pre vzdialenú správu prístroja spĺňajúcu štandard normy DIN EN ISO/IEC 27001:2017 a štandard pre kybernetickú bezpečnosť podľa normy ISO/IEC 27001:2013 (vyhovujúce internetové pripojenie s verejnou statickou IP adresou zabezpečí kupujúci);
     14. poskytnutie prístupu k elektronickej vzdelávacej platforme výrobcu prístroja pre predmet kúpy v rozsahu pre 3 užívateľov ročne;
     15. preukázateľné disponovanie výrobcom prístroja certifikovaným aplikačným špecialistom v oblasti CT v slovenskom jazyku pre konzultácie Ct aplikácií v rozsahu 20 hodín ročne počas pracovných dní (ako nadstavba ku inde požadovaným školeniam);
     16. poskytnutie možnosti nahlásiť servisnú udalosť elektronicky prostredníctvom webu a/alebo mobilnej aplikácie výrobcu pre iOS aj Android;
     17. poskytnutie možnosti nahlásiť servisnú udalosť telefonicky na bezplatné tel. číslo 24/7 s operátorom v slovenskom jazyku;
     18. zabezpečenie vzdelávania obsluhujúceho personálu prostredníctvom virtuálneho prístroja v rozsahu 40 hodín ročne počas pracovných dní;
  4. Autorizovaný záručný servis tovaru, ako je uvedený v predchádzajúcom bode, bude zabezpečovať predávajúci a to vrátane dopravy technika na miesto opravy, prác spojených s odstránením vád, náhradných dielov a poradenskej starostlivosti o inštalovaný tovar. Predávajúci sa zaväzuje, že v prípade výmeny náhradného dielu, ktorý môže byť vnímaný ako nebezpečný odpad, zabezpečí ekologickú likvidáciu vymeneného náhradného dielu do 30 dní odo dňa výmeny, pričom o tejto skutočnosti je povinný predložiť kupujúcemu kópiu potvrdenia o ekologickej likvidácii náhradných dielov, najneskôr do 15 dní odo dňa likvidácie.
  5. Ak kupujúci nahlási predávajúcemu poruchu alebo znefunkčnenie tovaru, predávajúci je povinný zabezpečiť, že servisný technik sa dostaví na opravu tovaru do max. 24 hodín od nahlásenia poruchy. Počas pracovných dní je predávajúci povinný zabezpečiť, že servisný technik sa dostaví na opravu tovaru do max. 6 hodín od nahlásenia poruchy. Pod nástupom technika na opravu sa rozumie osobná návšteva technika na pracovisku oznámenom kupujúcim, pričom dni pracovného voľna a pracovného pokoja sa do uvedenej lehoty nezapočítavajú.
  6. Odbornú inštaláciu zariadenia, funkčnú skúšku, zaškolenie obsluhy a záručný servis bude zabezpečovať servisný technik .............. (uchádzač/predávajúci uvedie názov servisného strediska, sídlo, telefón, e-mail a meno kontaktnej osoby centrály servisného strediska). V prípade ak bude predávajúci zabezpečovať inštaláciu a zarúčný servis predmetu kúpy zmluvnými kapacitami, tieto uvedie do Prílohy č. 1 zmluvy.
  7. Kupujúci nahlási poruchu alebo znefunkčnenie tovaru na email predávajúceho ....................... (uchádzač/predávajúci uvedie email, na ktorý sa budú zasielať informácie o poruchách).
  8. Predávajúci je povinný zabezpečiť odstránenie vady prístrojového vybavenia v zmysle jeho plného sfunkčnenia, s odbornou starostlivosťou:

1. najneskôr do 72 hodín od nástupu servisného technika na opravu v prípade ak ide o odstránenie poruchy s originálnymi náhradnými dielmi, pričom dni pracovného voľna a pracovného pokoja sa do uvedenej lehoty nezapočítavajú.
2. najneskôr do 24 hodín od nástupu servisného technika na opravu v prípade ak ide o odstránenie poruchy bez náhradných dielov, pričom dni pracovného voľna a pracovného pokoja sa do uvedenej lehoty nezapočítavajú.
   1. Predávajúci garantuje uptime zariadenia: minimálne D= 95% pričom pre výpočet percentuálnej funkčnosti sa ako základ berie počet kalendárnych dní v roku.

Výpočet parametra D – dostupnosti prevádzky tovaru je nasledovná:

(T – V)

D = --------- x 100

T

*D – dostupnosť prevádzky tovaru v percentách*

*T – počet prevádzkových hodín za sledované obdobie jedného kalendárneho roka prevádzky, počítané ako počet kalendárnych dní v roku \* 24 hodín*

*V – výpadok prevádzky tovaru v hodinách počas sledovaného obdobia jedného kalendárneho roka prevádzky, pričom výpadkom prevádzky tovaru sa rozumie taký prevádzkový stav tovaru, kedy v dôsledku výskytu vady na tovare je nedostupná alebo chybná funkčnosť jednej alebo viacerých funkcionalít tovaru nevyhnutných na jeho používanie spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť tovaru a nie je možné použiť tovar vôbec alebo v požadovanej kvalite, alebo v požadovanom rozsahu.*

Zmluvné strany sa dohodli, že v prípade nedodržania minimálnej dostupnosti prevádzky tovaru uvedenej v tejto zmluve, má kupujúci právo uplatniť nárok na náhradu škody a ušlého zisku v tomto rozsahu:

Ak D je v danom kalendárnom roku menej ako 95 % vzniká kupujúcemu nárok na náhradu škody a ušlého zisku vypočítaného dosadením hodnôt do nasledovného vzorca:

N = (DD – DV) x PV x PP, v ktorom:

*N - je výška nároku na náhradu škody a náhradu ušlého zisku v eurách;*

*DD - je 5 % počtu dní, počas ktorých môže mať tovar výpadok v kalendárnom roku (t.j. rozdiel medzi 100% dostupnosťou tovaru v roku a povoleným minimálnym parametrom dostupnosti tovaru stanoveným na 95%). Počet dní sa určí vzorcom (5% z T)/24, pričom T je počet prevádzkových hodín za sledované obdobie jedného kalendárneho roka prevádzky tovaru;*

*DV je počet dní výpadku tovaru, pričom tento údaj sa vypočíta vzorcom (V/24), pričom V je výpadok prevádzky tovaru v hodinách počas sledovaného obdobia jedného kalendárneho roka prevádzky tovaru;*

*PV - je priemerný denný počet výkonov, ktorý sa určí ako počet výkonov, ktoré boli na tovare urobené a vyúčtované za čas trvania prevádzky tovaru počas príslušného kalendárneho roka,*

*PP - je priemerná platba za 1 výkon urobený na tovare v eurách prijatá kupujúcim, ktorá sa určí ako podiel počtu výkonov urobených na tovare v príslušnom kalendárnom roku a súčtu sumy prijatých platieb za všetky výkony urobené na tovare v príslušnom kalendárnom roku.*

Uplatnenie nároku na náhradu škody a ušlého zisku sa uplatňuje na základe vyhodnotenia dostupnosti prevádzky tovaru vždy za predchádzajúci kalendárny rok trvania zmluvy. Prvým obdobím, za ktoré sa vyhodnocuje dostupnosť prevádzky tovaru je obdobie začínajúce 1. kalendárnym dňom nasledujúcim po dni nasadenia tovaru do prevádzky a končiace 31. decembrom kalendárneho roka v ktorom bol tovar nasadený do prevádzky. Nasledujúce obdobia vždy začínajú 1. januárom daného kalendárneho roka platnosti kúpnej zmluvy a končia 31. decembrom daného kalendárneho roka alebo dňom ukončenia platnosti zmluvy ak zmluva skončí platnosť pred 31. decembrom daného kalendárneho roka.

* 1. V prípade ak je na základe posúdenia servisného technika na odstránenie danej vady zariadenia nevyhnutný čas dlhší ako je ustanovené v bode 7.8 alebo je na opravu zariadenia potrebný jeho prevoz mimo sídla kupujúceho, predávajúci sa zaväzuje zabezpečiť pre kupujúceho na vlastné náklady a na vlastnú zodpovednosť náhradné prístrojové vybavenie. Predávajúci v takomto prípade zabezpečí a znáša náklady na prevoz zariadenia mimo sídla kupujúceho. Za náhradné prístrojové vybavenie sa na účely tohto bodu zmluvy považuje zariadenie, ktoré spĺňa technickú špecifikáciu podľa prílohy tejto zmluvy v bode príslušnom pre zariadenie, na ktorom dôjde k vadám. Náhradné prístrojové vybavenie sa predávajúci zaväzuje doručiť na miesto uloženia zariadenia, ktoré je dočasne nahrádzané a uviesť ho do plnej prevádzky v najneskôr v lehote 5 dní od nástupu servisného technika a zabezpečiť jeho uvedenie do plnej prevádzky. Predávajúci je v prípade vzniku situácie podľa tohto bodu zmluvy oprávnený odinštalovať náhradné prístrojové vybavenie až v momente ukončenia opráv pôvodného zariadenia a jeho opätovného uvedenia do plnej prevádzky v sídle kupujúceho.

**Článok VIII.**

**UPLATNENIE OPCIE NA POZÁRUČNÝ SERVIS**

**A SERVISNÉ PODMIENKY AUTORIZOVANÉHO POZÁRUČNÉHO SERVISU PRE PREDMET KÚPY**

**VRÁTANE OSBITNÉHO REŽIMU VYBRANÝCH NÁHRADNÝCH DIELOV**

* 1. Kupujúci si vyhradzuje právo uplatniť u predávajúceho opciu, ktorej predmetom je poskytovanie služieb pozáručného servisu k predmetu kúpy (k zariadeniam počítačovej tomografie a príslušenstvu k nim podľa prílohy č. 2 tejto zmluvy množina 1 a 2) za podmienok dohodnutých v tomto článku zmluvy.
  2. Predmetom opcie sú služby pozáručného servisu, t.j. servisu, ktorý bude kupujúcemu poskytovaný predávajúcim k predmetu kúpy a k príslušenstvu predmetu kúpy po uplynutí záručnej doby stanovenej v bode 7.1 tejto zmluvy. Rozsah služieb pozáručného servisu je na účely tejto zmluvy definovaný rovnako ako rozsah služieb záručného servisu. Pozáručným servisom sa rozumie primerané uplatnenie práv a povinností zmluvných strán, ktoré sú stanovené v čl. VII tejto zmluvy po uplynutí záruky predmetu kúpy.
  3. Kupujúci je oprávnený uplatniť si opciu osobitne ku každému zariadeniu a ku každej jednotke príslušenstva k tomuto zariadeniu, ktoré bude na základe tejto zmluvy zakúpené. Kupujúci je oprávnený uplatniť si opciu na počet zariadení a počet kusov príslušenstva zakúpených podľa tejto zmluvy podľa vlastnej úvahy (ak napríklad kupujúci na základe tejto zmluvy zakúpi dve zariadenia, môže uplatniť opciu len pre jedno zariadenie a pozáručný servis tretiemu zariadeniam zabezpečiť v súlade s platnou legislatívou v oblasti verejného obstarávania osobitným zmluvným vzťahom s treťou stranou a podobne).
  4. Opciu je kupujúci oprávnení uplatniť tak, že predávajúcemu vystaví osobitnú čiastkovú objednávku na základe tejto zmluvy, v rámci ktorej uvedie:

1. Že uplatňuje opciu v zmysle tohto článku tejto zmluvy (s exaktnou identifikáciou zmluvy);
2. Dátum, ku ktorému uplatňuje opciu a od ktorého bude od predávajúceho požadovať poskytovanie služieb pozáručného servisu;
3. Presnú identifikáciu tovaru alebo viacerých zariadení, pre ktoré je opcia na základe danej čiastkovej objednávky uplatňovaná (kupujúci uvedie výrobné číslo zariadenia alebo iný vhodný unikátny identifikátor zariadenia).
   1. Služby pozáručného servisu poskytované na základe opcie uplatnenej osobitne ku kupujúcim určenému počtu zakúpených zariadení počítačovej tomografie, budú poskytované osobitne pre každé zakúpené zariadenie po dobu ....rokov. Doba poskytovania služieb pozáručného servisu podľa predchádzajúcej vety je na účely tejto zmluvy určená ako rozdiel doby účtovného odpisovania zariadenia a záručnej doby ponúknutej predávajúcim v ponuke predávajúceho v rámci verejného obstarávania, ktorého výstupom je uzatvorenie tejto zmluvy. Doba odpisovania zakúpených zariadení na účely predchádzajúcej vety a tejto zmluvy je stanovená na 8 rokov.
   2. Služby pozáručného servisu poskytované na základe opcie uplatnenej osobitne ku kupujúcim určenému počtu zakúpeného príslušenstva, budú poskytované osobitne pre každé zakúpené zariadenie po dobu ....rokov. Doba poskytovania služieb pozáručného servisu podľa predchádzajúcej vety je na účely tejto zmluvy určená ako rozdiel doby účtovného odpisovania príslušenstva a záručnej doby ponúknutej predávajúcim v ponuke predávajúceho v rámci verejného obstarávania, ktorého výstupom je uzatvorenie tejto zmluvy. Doba odpisovania zakúpených zariadení na účely predchádzajúcej vety a tejto zmluvy je stanovená na 8 rokov.
   3. Kupujúci je oprávnený uplatniť opciu kedykoľvek odo dňa nadobudnutia účinnosti tejto zmluvy, najneskôr však v posledný deň trvania účinnosti tejto zmluvy.
   4. Opcia nadobúda platnosť dňom preukázateľného odoslania čiastkovej objednávky predávajúcemu podľa tejto zmluvy a účinnosť dňom nasledujúcim po poslednom dni plynutia záručnej doby podľa bodu 7.1 tejto zmluvy.
   5. Kupujúci je oprávnený po zaslaní objednávky podľa bodu 8.4 tejto zmluvy uplatnenú opciu pre všetok tovar zakúpený na základe tejto zmluvy osobitne odvolať a opcia sa v takom prípade nebude považovať za uplatnenú. K odvolaniu opcie podľa predchádzajúcej vety môže kupujúci pristúpiť na základe písomného oznámenia preukázateľne doručeného predávajúcemu najneskôr však v posledný deň plynutia záručnej doby podľa bodu 7.1 tejto zmluvy.
   6. Cena opcie je stanovená ako paušálna suma za jeden (1) mesiac poskytovania služieb pozáručného servisu vyjadrená v eurách bez DPH (s určením sadzby DPH platnej v čase uzatvorenia tejto zmluvy a ceny celkov vrátane DPH). Cena za jeden mesiac poskytovania služieb pozáručného servisu je osobitne uvedená v prílohe č. 2 tejto zmluvy.
   7. Pre vylúčenie pochybností sa zmluvné strany dohodli, že cena za poskytovanie služieb pozáručného servisu bude uhrádzaná mesačne na základe faktúry vystavenej Kupujúcemu za služby pozáručného servisu najneskôr k piatemu dňu kalendárneho mesiaca nasledujúceho po kalendárnom mesiaci, v ktorom boli poskytované služby pozáručného servisu.
   8. Zmluvné strany sa dohodli, že v prípade ak v danom mesiaci (v danom fakturačnom období) neboli poskytované žiadne služby pozáručného servisu, predávajúci je oprávnený vystaviť faktúru najviac na sumu stanovenú ako 10% paušálnej sumy za jeden mesiac poskytovania služieb pozáručného servisu. Ustanovenie podľa prvej vety sa uplatní pre každú jednotku tovaru, pri ktorom bola uplatnená opcia osobitne.
   9. Spolu s faktúrou podľa bodu 8.11 je Predávajúci povinný doručiť Kupujúcemu výpis poskytovania služieb pozáručného servisu, ktorý bude zahŕňať, v členení po jednotlivých mesiacoch fakturačného obdobia, minimálne:
4. Počet výjazdov servisného technika;
5. Počet hodín vykonávania služieb pozáručného servisu v sídle kupujúceho;
6. Počet hodín vykonávania servisných zásahov na diaľku (on-line)
7. Výpis použitých náhradných dielov s uvedením exaktného označenia náhradného dielu a počtu kusov, ktoré boli v rámci servisných služieb vymenené;
   1. Kupujúci si vyhradzuje právo odmietnuť faktúru v prípade ak nebude spĺňať náležitosti podľa bodu 8.13 tejto zmluvy a to aj opakovane (bez obmedzenia počtu opakovaní) a prijať ju v zmysle osobitných ustanovení tejto zmluvy až v momente dodania faktúry podľa bodu 8.13 tejto zmluvy. Ostatné ustanovenia týkajúce sa fakturácie nie sú ustanovením podľa predchádzajúcej vety nijak dotknuté.
   2. Pre vylúčenie pochybností sa zmluvné strany dohodli, že na služby pozáručného servisu sa primerane uplatnia všetky ustanovenia týkajúce sa komunikácie, fakturácie a objednávania, ktoré si vzájomne neodporujú so znením tohto článku zmluvy a to vrátane ustanovení čl. XII. V prípade ak sú niektoré ustanovenia tejto zmluvy v rozpore s týmto článkom zmluvy, na účely uplatnenia a poskytovania predmetu opcie majú prednosť ustanovenia tohto článku.
   3. Predávajúci je povinný najneskôr v lehote 10 dní od doručenia čiastkovej objednávky, ktorou došlo k uplatneniu opcie podľa bodu 8.5 tejto zmluvy doručiť kupujúcemu písomné oznámenie, v ktorom potvrdí, bezvýhradne, uplatnenie práva opcie.
   4. V rámci služieb autorizovaného záručného servisu sa predávajúci zaväzuje dodávať výlučne originálne náhradné diely.
   5. Zmluvné strany sa dohodli, že do paušálnej ceny za jeden mesiac poskytovania služieb pozáručného autorizovaného servisu predávajúci nezahrnie cenu súvisiacu s rizikom výmeny náhradných dielov uvedených v prílohe č. 2 množina 6 tejto zmluvy. V prípade, ak počas trvania doby autorizovaného pozáručného servisu dôjde k potrebe výmeny niektorých z náhradných dielov v zmysle prílohy č. 2 množina 6, predávajúci zabezpečí výmenu týchto náhradných dielov v lehotách a za primeraného uplatnenia podmienok stanovených v čl. VII tejto zmluvy. Predávajúci na tieto diely vystaví osobitnú faktúru alebo ich ako osobitnú položku zahrnie do faktúry, na základe ktorej mu bude mať byť uhradená odplata za pozáručný servis, a to za mesiac, v ktorom bol náhradný diel nainštalovaný do zariadenia.
   6. Na výmenu náhradných dielov podľa predchádzajúceho bodu sa primerane uplatnia ustanovenia článku VII tejto zmluvy. Na náhradné diely podľa predchádzajúceho bodu sa bude uplatňovať záruka v trvaní 24 mesiacov, ktorá začína plynúť dňom inštalácie náhradného dielu do zariadenia.
   7. Cena náhradných dielov podľa bodu 8.18 je stanovená v prílohe č. 2 množine 6 tejto zmluvy.
   8. Pre vylúčenie pochybností sa zmluvné strany dohodli, že na výmenu náhradných dielov podľa bodu 8.18 nebude kupujúci vystavovať osobitné čiastkové objednávky. V prípade ak bude počas trvania pozáručného autorizovaného servisu potrebná výmena niektorého z náhradných dielov podľa bodu 8.18 tejto zmluvy, predávajúci sa zaväzuje potrebu takejto výmeny oznámiť kupujúcemu bez zbytočného odkladu, najneskôr však do 24 hodín po tom, ako sa o potrebe výmeny dozvedel. Predávajúci je následne oprávnený takúto výmenu zrealizovať len na základe písomného odsúhlasenia takejto výmeny osobou oprávnenou konať v mene kupujúceho alebo osobou splnomocnenou na takéto konanie štatutárnym zástupcom kupujúceho.
   9. V prípade ak predávajúci vykoná výmenu náhradného dielu podľa predchádzajúceho odseku bez výslovného písomného súhlasu oprávnenej osoby, nie je oprávnený žiadať za takúto výmenu odplatu podľa prílohy č, 2 tejto zmluvy, ak sa zmluvné strany písomne nedohodnú inak.
   10. Pre vylúčenie pochybností sa zmluvné strany dohodli, že počet jednotlivých náhradných dielov s osobitným režimom počas poskytovania služieb pozáručného servisu uvedených v množine č. 6 prílohy č. 2 tejto zmluvy je maximálnym počtom. V prípade ak počas trvania pozáručného servisu bude daný náhradný diel vymenený v počte podľa prvej vety, výmena týchto náhradných dielov viac nebude považovaná za povinnosť predávajúceho počas trvania služieb pozáručného servisu podľa tejto zmluvy.
   11. Pre vylúčenie pochybností sa zmluvné strany dohodli, že náhradné diely uvedené v prílohe č. 2 množina č. 6 tejto zmluvy budú počas trvania záruky (resp. záručného servisu) podľa tejto zmluvy v prípade potreby vymieňané a inštalované bez nároku predávajúceho na peňažné alebo akékoľvek iné plnenie zo strany Kupujúceho.

**Článok IX.**

**OSOBITNÉ USTANOVENIA K ÚKONOM NEVYHNUTNÝM K INŠTALÁCII ZARIADENÍ V URČENÝCH PRIESTOROCH**

* 1. Predávajúci bude uskutočňovať úkony nevyhnutné k inštalácii zariadení v priestoroch stanovených touto zmluvou, podľa tejto zmluvy na základe čiastkových objednávok na uskutočnenie týchto úkonov. Čiastkové objednávky bude kupujúci zasielať predávajúcemu písomne poštou alebo emailom na .................. /emailovú adresu doplní uchádzač/, pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná. Čiastková objednávka bude obsahovať najmä:
* označenie kupujúceho a predávajúceho,
* číslo tejto zmluvy, číslo objednávky a dátum jej vystavenia,,
* identifikáciu úkonov, ktoré Kupujúci objednáva v zmysle prílohy č. 2 tejto zmluvy,
* identifikáciu priestoru, v ktorom majú byť úkony realizované (či sa jedná o priestor č. 1 alebo priestor č. 2)
* zmluvnú cenu za tieto úkony v zmysle prílohy č. 2 tejto zmluvy,
* lehotu na prevzatie priestorov a ukončenie úkonov v zmysle tejto zmluvy
* pečiatka a podpis oprávnenej osoby.
  1. Na objednávky podľa predchádzajúceho bodu (ich doručovanie a pod.) sa primerane uplatnia relevantné ustanovenia čl. III tejto zmluvy, ak v zmluve nie je vyslovene uvedené inak alebo ak to z povahy objednávaných úkonov nie je možné.
  2. Na účely tejto zmluvy sa pod pojmom „úkony nevyhnutné k inštalácii zariadení“ rozumejú úkony definované v prílohe č. 4 tejto zmluvy, ktoré sú nevyhnutné pre inštaláciu zariadenia do nemocničných priestorov. Tieto úkony, ich rozsah a ich špecifiká, sú determinované typom zariadení, ktoré sa Predávajúci zaväzuje dodať Kupujúcemu na základe tejto zmluvy a budú stanovené technologickým projektom úkonov nevyhnutných pre inštaláciu zariadenia, ktoré dodá kupujúcemu predávajúci na základe tejto zmluvy. Nakoľko kupujúci predpokladá, že úkony budú nevyhnutné v dvoch existujúcich nemocničných priestorov, na účely tejto zmluvy Kupujúci osobitne charakterizuje úkony potrebné uskutočniť v rámci priestoru č. 1 a priestoru č. 2.
  3. Zmluvné strany sa dohodli, že záväznou prílohou č. 5 a č. 6 tejto zmluvy sú harmonogramy úkonov v priestoroch č. 1 a č. 2, ktoré predložil predávajúci kupujúcemu v rámci svojej ponuky predloženej v rámci verejného obstarávania, ktorého výstupom je uzatvorenie tejto zmluvy, za podmienok uvedených v súťažných podkladoch k predmetnému verejnému obstarávaniu.
  4. Predávajúci sa zaväzuje uskutočniť pre Kupujúceho predmetné úkony v rámci priestoru č. 1 a priestoru č. 2 a to na základe Podrobného opisu úkonov nevyhnutných k inštalácii zariadení do týchto priestorov, ktorý tvorí prílohu č. 4 tejto zmluvy a to v súlade s harmonogramami úkonov v rámci priestoru č. 1 a priestoru č. 2, ktoré tvoria prílohu č. 5 a prílohu č. 6 tejto Zmluvy a rovnako v súlade s technologickým projektom úkonov nevyhnutných pre inštaláciu zariadenia, za odplatu definovanú osobitne pre každý dotknutý priestor v rámci prílohy č. 2 tejto zmluvy v množine č. 5.
  5. Predávajúci sa zaväzuje zohľadniť pri úkonoch spojených s inštaláciou zariadení všetky požiadavky Kupujúceho písomne zadané Predávajúcemu, ktoré sa neodchyľujú od podmienok stanovených v tejto zmluve. V prípade, ak sú požiadavky Kupujúceho v rozpore so všeobecne záväznými právnymi predpismi, touto zmluvou, alebo jej prílohami, alebo by dodržanie týchto požiadaviek bránilo ďalšej realizácii úkonov podľa tohto článku, Predávajúci nie je takýmito pokynmi Kupujúceho viazaný. V prípade nevhodných pokynov Kupujúceho, ktoré nie sú v rozpore s všeobecne záväznými právnymi predpismi, touto zmluvou, alebo jej prílohami, ani nebránia ďalšej realizácii úkonov podľa tohto článku, avšak ich dodržanie bude viesť k zníženej kvalite úkonov, Predávajúci je povinný na nevhodnosť požiadaviek Kupujúceho písomne upozorniť. Ak Kupujúci napriek upozorneniu trvá na takýchto požiadavkách, zhotoviteľ nezodpovedá za vady, ktoré vznikli v dôsledku dodržania takýchto nevhodných požiadaviek.
  6. Predávajúci sa zaväzuje zrealizovať úkony v zmysel tohto článku, vo vlastnom mene, na svoje nebezpečenstvo v dojednanom čase a podľa podmienok dohodnutých v tejto zmluve. Ďalej sa zaväzuje výstup týchto úkonov odovzdať Kupujúcemu riadne, včas, bez vád a nedorobkov, v zodpovedajúcej kvalite.
  7. Predávajúci potvrdzuje, že sú mu známe technické, kvalitatívne a iné podmienky potrebné k realizácii úkonov podľa tohto článku a disponuje takými kapacitami a odbornými znalosťami, ktoré sú na kvalitnú realizáciu týchto úkonov potrebné.
  8. Stav priestoru č. 1 a priestor č. 2 aktuálny k času podpisu tejto zmluvy ako aj presné umiestnenie týchto priestorov, sú podrobne vymedzené v prílohe č. 7 tejto zmluvy (Výkresy aktuálneho stavu priestoru č. 1) a v prílohe č. 8 tejto zmluvy (Výkresy aktuálneho stavu priestoru č. 2). Kupujúci sa zaväzuje, že v predmetných priestorov do času ukončenia úkonov podľa tohto článku zo strany Predávajúceho podľa tejto zmluvy, nebudú na predmetných priestoroch uskutočňované žiadne úpravy, ktoré by boli v rozpore s výkresmi uvedenými v prílohách tejto zmluvy alebo v dôsledku ktorých by bola potrebná zmena týchto výkresov počas platnosti tejto zmluvy.
  9. V zmysle prílohy č. 5 tejto zmluvy sa Predávajúci zaväzuje zahájiť úkony podľa tohto článku v rámci priestoru č. 1 najneskôr do 30 dní odo dňa momentu doručenia záväznej objednávky, ktorej predmetom úkony podľa tohto článku v priestore č. 1. Za deň zahájenia úkonov podľa predchádzajúcej vety sa považuje deň protokolárneho prevzatia priestorov oprávneným zástupcom Predávajúceho. Kupujúci sa zaväzuje poskytnúť Predávajúcemu všetku súčinnosť potrebnú k tomu, aby bolo možné dodržať lehotu podľa prvej vety.
  10. Predávajúci sa zaväzuje ukončiť úkony podľa tohto článku v rámci priestoru č. 1 v zmysle prílohy č. 5 a to najneskôr do 45 dní odo dňa protokolárneho prevzatia priestorov podľa tejto zmluvy.
  11. V zmysle prílohy č. 6 tejto zmluvy sa Predávajúci zaväzuje zahájiť úkony podľa tohto článku v rámci priestoru č. 2 najneskôr do 30 dní odo dňa momentu doručenia záväznej objednávky, ktorej predmetom budú úkony podľa tohto článku v rámci priestoru č. 2. Za deň zahájenia úkonov podľa predchádzajúcej vety sa považuje deň protokolárneho prevzatia priestorov oprávneným zástupcom Predávajúceho. Kupujúci sa zaväzuje poskytnúť Predávajúcemu všetku súčinnosť potrebnú k tomu, aby bolo možné dodržať lehotu podľa prvej vety.
  12. Predávajúci sa zaväzuje ukončiť úkony podľa tohto článku v rámci priestoru č. 2 v zmysle prílohy č. 6 a to najneskôr do 45 dní odo dňa protokolárneho prevzatia priestorov podľa tejto zmluvy.
  13. Predávajúci je povinný informovať Kupujúceho o dokončení úkonov podľa tohto článku v rámci predmetných priestorov písomne a to najmenej tri dni vopred. Kupujúci sa zaväzuje, že úkony podľa tohto článku uskutočnené v rámci existujúcich priestorov zrealizované podľa tejto zmluvy v dohodnutej kvalite po ich dokončení prevezme. O prevzatí úkonov kupujúcim zmluvné strany spíšu protokol o odovzdaní a prevzatí úkony podľa tohto článku, ktorý podpíšu oprávnený zástupcovia oboch zmluvných strán.
  14. V prípade, ak budú úkony podľa tohto článku vykazovať vady a/alebo nedorobky, ktoré bránia bežnému užívaniu priestorov, Kupujúci nie je povinný priestory prevziať. V prípade, ak priestory kupujúci napriek tomu prevezme, Predávajúci sa v protokole o odovzdaní a prevzatí úkonov zaväzuje určiť záväzné termíny na odstránenie vád a/alebo nedorobkov. V prípade, ak budú úkony podľa tohto článku vykazovať vady a/alebo nedorobky, ktoré nebránia bežnému užívaniu priestorov, Kupujúci je povinný priestory prevziať, pričom Predávajúci sa v protokole o odovzdaní a prevzatí úkonov zaväzuje určiť záväzné termíny na odstránenie vád a/alebo nedorobkov. Dňom podpisu protokolu o odovzdaní a prevzatí úkonov sa priestory považujú za odovzdané.
  15. Pri realizácii úkony podľa tohto článku sa Predávajúci zaväzuje dodržiavať všeobecne záväzné právne predpisy, technické normy (STN, EN), podmienky tejto zmluvy a bude sa riadiť východiskovými podkladmi Kupujúceho, zápismi a zmluvami oprávnených zástupcov zmluvných strán ako i prípadnými rozhodnutiami a vyjadreniami dotknutých orgánov štátnej správy.
  16. Predávajúci má právo vykonávať všetky úkony spôsobom, ktorý považuje za najvýhodnejší k riadnemu uskutočneniu úkony podľa tohto článku pri rešpektovaní účelu podľa tejto zmluvy, zmluvných termínov, harmonogramu a koordinácii úkonov so svojimi prípadnými subdodávateľmi. Pri zabezpečovaní postupu úkonov je Predávajúci povinný dbať na oprávnené záujmy Kupujúceho a postupovať s odbornou starostlivosťou.
  17. Všetky materiály a dodávky potrebné k úkonom podľa tohto článku zabezpečuje Predávajúci na vlastné náklady tak, aby zodpovedali požiadavkám Kupujúceho, platným technickým normám, technickým požiadavkám, zmluvným podmienkam a súčasne boli schválené pre použitie v SR príslušnými dokladmi.
  18. Všetky materiály použité Predávajúcim pri úkonoch podľa tohto článku musia byť nové, nepoužívané, nerepasované s minimálnymi technickými a funkčnými parametrami podľa tejto Zmluvy.
  19. Ak sa vyskytne v priebehu úkonov podľa tohto článku potreba súčinnosti Kupujúceho, alebo potreba predloženia podkladov, ktorými disponuje len Kupujúci, prípadne konzultácií s Kupujúcim, zaväzuje sa Kupujúci takéto podklady alebo konzultácie na požiadanie Predávajúceho včas predložiť, najneskôr však do 5 dní odo dňa, kedy Predávajúci požiadal Kupujúceho o takúto súčinnosť. Na písomné požiadavky Predávajúceho je Kupujúci povinný reagovať v písomnej forme. V prípade nesplnenia povinnosti Kupujúceho podľa tohto odseku tejto zmluvy, nie je Predávajúci v omeškaní so splnením svojich zmluvných povinností a neplynú lehoty na plnenia podľa tejto zmluvy.
  20. V prípade, ak Predávajúci počas vykonávania úkonov podľa tohto článku zistí prekážku, ktorá mu bude brániť v riadnom a včasnom ukončení úkonov v dohodnutej lehote, je povinný o tejto skutočnosti bezodkladne informovať Kupujúceho. Zmluvné strany sú povinné poskytnúť si vzájomnú súčinnosť potrebnú na odstránenie prekážky brániacej v riadnom a včasnom ukončení úkonov podľa tohto článku. V prípade, ak Predávajúci nezavinil vznik prekážky brániacej riadnemu a včasnému ukončeniu úkonov podľa tohto článku, Predávajúci nie je v omeškaní so splnením svojej zmluvnej povinnosti odovzdať objednávateľovi predmetné priestory a počas doby existencie tejto prekážky neplynie Predávajúcemu lehota na splnenie zmluvnej povinnosti odovzdať priestory Kupujúcemu.
  21. Termíny na odovzdanie priestorov určené v Článku IX tejto zmluvy sa predlžuje o počet dní, v ktorých bol Kupujúci v omeškaní s poskytnutím súčinnosti nevyhnutnej pre realizáciu úkonov priestorov podľa tejto zmluvy, počas ktorých Predávajúci nemohol realizovať úkony podľa tohto článku z dôvodu zásahu vyššej moci a iných okolností vylučujúcich zodpovednosť, z dôvodu mimoriadnej situácie a/alebo vyhláseného núdzového stavu.
  22. Predávajúci zabezpečí na vlastné náklady prevádzkové, sociálne a výrobné zariadenia na úkony podľa tohto článku, pričom náklady na ich zabezpečenie, prevádzku a údržbu, sú zahrnuté v cene úkonov podľa prílohy č. 2 tejto zmluvy.
  23. Predávajúci je povinný na mieste realizácie úkony podľa tohto článku udržiavať poriadok a čistotu. Je povinný odstraňovať odpady a nečistoty vzniknuté z jeho práce a spôsobené jeho činnosťou pravidelne a to na svoje náklady. Predávajúci zodpovedá za zabezpečenie bezpečnosti a ochrany zdravia pri práci a požiarnej ochrany svojich zamestnancov, subdodávateľov, ich zamestnancov, ako aj ďalších osôb, ktoré sa zdržujú oprávnene na mieste úkonov počas realizácie úkonov podľa tohto článku.
  24. Predávajúci po vykonaní úkonov podľa tohto článku zabezpečí odstránenie objektov a zariadení, ktoré sa nachádzajú na mieste úkonov priestorov, zabezpečí ich likvidáciu a vypratanie najneskôr do času protokolárneho odovzdania priestorov Kupujúcemu. Kupujúci vyhradí Predávajúcemu miesto pre dočasnú skládku odstráneného materiálu. Predávajúci je povinný predložiť v rámci preberacieho konania doklad o uskladnení resp. likvidácii odpadov.
  25. Predávajúci je zodpovedný za zaistenie všetkých povolení, stanovísk, súhlasov alebo iných oprávnení, ktorých požiadavka vyplynie z úkonov podľa tohto článku a ktoré sa môžu vyžadovať k plneniu predmetu tejto zmluvy v Slovenskej republike a to vrátane autorských práv. Predávajúci je takisto zodpovedný za zabezpečenie akýchkoľvek nevyhnutných povolení, súhlasov, stanovísk alebo iných oprávnení, ktoré sa môžu vyžadovať v súvislosti s dovozom, vývozom alebo colným odbavením akýchkoľvek vecí a materiálov, ktoré môžu slúžiť na to, aby Predávajúci mohol realizovať úkony v súlade s touto zmluvou, a ďalej za všetky náklady a výdaje s tým spojené.
  26. Kupujúci a predávajúci sa písomne dohodnú na odberových miestach elektrickej energie a vody a dohodnú spôsob merania a účtovania odberov Predávajúceho bezodkladne po vystavení objednávky, ktorej predmetom budú úkony podľa tohto článku.
  27. Pri vykonávaní úkonov podľa tohto článku je Predávajúci povinný prihliadať na zdravotnícky charakter prevádzky Kupujúceho a rešpektovať najmä jeho požiadavky na časové vymedzenie určitých druhov úkonov a pohybu osôb v budovách a areáli nemocnice. Predávajúci sa zaväzuje zabezpečiť plnú funkčnosť nemocničného zariadenia počas celej doby úkonov a prípadné obmedzenia prevádzky budú vopred písomne odsúhlasované Kupujúcim.
  28. Predávajúci zodpovedá za vady úkonov podľa tohto článku pri ich odovzdaní Kupujúcemu a počas trvania záručnej doby. Pre potreby tejto zmluvy výlučne na účely čl. IX a výkladu jeho ustanovení sa vadou rozumie odchýlka v kvalite, kvantite a parametroch, ktoré sú určené dokumentáciou podľa tejto zmluvy a všeobecne záväznými technickými normami a predpismi, alebo má právne vady, prípadne je zaťažené právami tretích osôb. Predávajúci nezodpovedá za vady, ktoré boli spôsobené po prechode nebezpečenstva škody na upravovaných priestoroch na Kupujúceho vonkajšími udalosťami a nespôsobil ich Predávajúci alebo osoby, z ktorých pomocou Predávajúci plnil svoj záväzok.
  29. Dĺžka záručnej doby na úkony podľa tohto článku podľa tohto článku ako celok je 60 mesiacov a začína plynúť dňom riadneho odovzdania upraveného priestoru č. 1 alebo upraveného priestoru č. 2 osobitne pre každý z týchto priestorov Predávajúcim Kupujúcemu, podľa tejto zmluvy bez vád.
  30. Zmluvné strany sa dohodli, že v prípade, že sa na priestoroch v kontexte úkonov vykonávaných na základe tejto zmluvy vyskytne vada počas záručnej doby, Kupujúci je povinný túto skutočnosť oznámiť Predávajúcemu bez zbytočného odkladu po tom, ako sa o nej dozvie (ďalej len „reklamácia”). Kupujúci má v prípade včas uplatnenej reklamácie právo požadovať od Predávajúceho bezplatné odstránenie vady a Predávajúci je povinný vadu bezplatne odstrániť v čo najkratšom termíne s prihliadnutím na povahu vady. Predávajúci je povinný začať s odstraňovaním vady na základe včas uplatnenej reklamácie najneskôr do 5 pracovných dní odo dňa uplatnenia písomnej reklamácie Kupujúceho. Termín odstránenia uznaných vád sa zmluvne písomnou formou.
  31. V prípade ak sa na priestoroch v kontexte úkonov podľa tohto článku vyskytne vada, za ktorej vznik Predávajúci popiera zodpovednosť, avšak ktorej odstránenie neznesie odklad, Predávajúci je povinný predložiť Kupujúcemu cenovú kalkuláciu na odstránenie takejto vady a následne na základe požiadavky Kupujúceho odstrániť aj takéto vady, pričom primerane postupuje podľa predchádzajúceho odseku tejto zmluvy. Za odstránenie vady, za ktorú Predávajúci nie je zodpovedný, má Predávajúci nárok na odplatu predstavujúcu bežnú cenu odstránenia takejto vady v danom mieste a čase odstránenia vady.
  32. Ak sa ukáže, že reklamovaná vada nie je neopraviteľná, zaväzuje sa Predávajúci poskytnúť Kupujúcemu primeranú zľavu z odplaty za úkony podľa tohto článku. Prípadnou zľavou nie je dotknuté právo Kupujúceho na záruku. Predávajúci je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s podpisom odstránenej vady .
  33. Predávajúci je povinný vyhotoviť písomný doklad o náprave, alebo odstránení vady opatrený podpismi oboch zmluvných strán a dátumom, spolu s popisom odstránenej vady.
  34. Počas doby od nahlásenia oprávnenej reklamácie až po odstránenie vady neplynie záručná doba.
  35. Predávajúci znáša nebezpečenstvo škody na priestoroch, v ktorých budú vykonávané úkony podľa tohto článku až do termínu prevzatia priestorov zo strany Kupujúceho.
  36. Vlastnícke právo k výsledku úkonov podľa tohto článku prechádza na objednávateľa dňom odovzdania kompletného úkonov kupujúcemu podľa tejto zmluvy. Zodpovednosť predávajúceho za vady podľa tejto zmluvy tým nie je dotknutá.
  37. Zmluvné strany sa dohodli, že kupujúci má právo po tom, čo mu bude zo strany predávajúceho doručený technologický projekt úkonov nevyhnutných k inštalácii zariadenia počítačovej tomografie, zaslať tento projekt za účelom vopred neobmedzenému počtu hospodárskych subjektov oprávnených realizovať úkony podľa predmetného technologického projektu za účelom vystavenia cenovej ponuky na realizáciu týchto úkonov. V prípade, ak priemer cenových ponúk, ktoré kupujúci získa podľa predchádzajúcej vety, bude nižší ako cena ponúknutá za úpravy priestoru č. 1 a/alebo priestoru č. 2 podľa prílohy č. 2 množina 5 tejto zmluvy o 5 alebo viac percent, zmluvné strany uzatvoria k tejto zmluve dodatok, ktorým sa cena položiek „Úkony nevyhnutné k inštalácii zariadenia do priestoru č. 1“ a/alebo „Úkony nevyhnutné k inštalácii zariadenia do priestoru č. 2“ uvedených v prílohe č. 2 tejto zmluvy zníži na hodnotu takto stanoveného priemeru. Pre vylúčenie pochybností sa zmluvné strany dohodli, že priemer cien podľa predchádzajúcej vety musí byť vypočítaný minimálne na základe troch ponúk predložených oprávnenými subjektmi. Zmluvné strany sa dohodli, že na účely posúdenia oprávnenosti subjektov poskytovať predmetné úkony podľa prvej vety sa primerane uplatnia ustanovenia § 32 zákona o verejnom obstarávaní v znení platnom v čase vyhlásenie verejného obstarávania, ktorého výstupom je uzatvorenie tejto zmluvy.

**Článok X.**

**OSOBITNÉ USTANOVENIA K SLUŽBÁM TRANSPORTU ZARIADENÍ Z EXISTUJÚCICH PRIESTOROV PO UKONČENÍ TESTOVACEJ PREVÁDZKY DO PRIESTOROV NOVEJ NEMOCNICE**

* 1. Služby transportu zariadení zahŕňajú najmä, nie však výlučne, nasledujúce služby:

1. Odbornú demontáž zariadení podľa prílohy č. 2 množina 1 tejto zmluvy, ktoré boli nainštalované v priestore 1 a priestore 2 definovaných touto zmluvou, a to certifikovaným technikom, ktorý sa na účely demontáže preukáže relevantnou dokumentáciou (certifikátom, oprávnením alebo iným vhodným dokumentom), ktorý ho oprávňuje uskutočňovať demontáž a montáž zariadení podľa tejto zmluvy a to vrátane príslušenstva k zariadeniam počítačovej tomografie. Pred demontážou zariadenia oprávnená osoba Predávajúceho podpíše preberací protokol, ktorým prejde na Predávajúceho zodpovednosť za prípadné škody na zariadení, a to až do momentu ukončenia jeho inštalácie v nových priestoroch;
2. Zabezpečenie zariadenia a príslušenstva k nemu vhodnými prostriedkami (obal zariadenia, upevnenie zariadenia atď.), tak, aby bolo zariadenie a všetko príslušenstvo k nemu možné bezpečne transportovať tak, aby počas transportu zariadenia a príslušenstva k nemu nedošlo k ich poškodeniu alebo znehodnoteniu;
3. Prenos zariadenia na technické vybavenie potrebné na jeho transport v priestoroch nemocnice (napr. transportný vozík, žeriavové zariadenia alebo iné vhodné zdvíhacie a obdobné zariadenia, ktoré bude slúžiť na prevoz zariadenia z pôvodných priestorov do nových priestorov). Pre vylúčenie pochybností sa zmluvné strany dohodli, že všetko technologické vybavenie potrebné na zabezpečenie transportu zariadení a príslušenstva k nim zabezpečí Predávajúci a zabezpečenie týchto zariadení bude zahrnuté v cene ponúknutej Predávajúcim v prílohe č. 2 množina 5 a predávajúci do tejto ceny zahrnie všetky náklady, ktoré bude potrebné vynaložiť na transport zariadení tak aby Kupujúci okrem priestorov poskytnutých Predávajúcemu a osoby v postavení koordinátora transportu zariadení nemusel za účelom transportu zariadení vynaložiť žiadne ďalšie vlastné náklady a vlastné zdroje s využitím technického vybavenia podľa predchádzajúceho bodu;
4. Prevoz zariadenia do nových priestorov pripravených na montáž zariadenia;
5. Zloženie zariadenia do nových priestorov, jeho vybalenie a príprava na montáž a inštaláciu zariadenia.
6. Odborná montáž a inštalácia jeho uvedenie do riadnej prevádzky za primeraného uplatnenia ustanovení článku III tejto zmluvy
7. Služby transportu sa budú považovať za ukončené podpisom protokolu o inštalácii a uvedení zariadenia vrátane jeho príslušenstva do plnej prevádzky, ktorý bude podpísaný oprávneným zástupcom predávajúceho a kupujúceho.
   1. Zmluvné strany sa dohodli, že záväznou prílohou č. 9 a č. 10 tejto zmluvy je harmonogram transportu zariadení počítačovej tomografie, ktorý predložil predávajúci kupujúcemu v rámci svojej ponuky predloženej v rámci verejného obstarávania, ktorého výstupom je uzatvorenie tejto zmluvy, za podmienok uvedených v súťažných podkladoch k predmetnému verejnému obstarávaniu, a to osobitne pre zariadenia transportované z priestoru č. 1 a osobitne z priestoru č. 2.
   2. Služby transportu zariadení a príslušenstva k nim budú poskytované v súlade s harmonogramom transportu zariadenia z priestoru č. 1 a harmonogramom transportu zariadenia č. 2, ktoré sú prílohou č. 9 a č. 10 tejto zmluvy a ktoré Predávajúci predložil verejnému obstarávateľovi v rámci verejného obstarávania, ktorého výstupom je uzatvorenie tejto zmluvy a za podmienok stanovených v súťažných podkladoch k predmetnému verejnému obstarávaniu. Zmluvné strany sa dohodli, že harmonogramy sú na účely tejto zmluvy záväzné, čo do zachovania postupnosti a trvania jednotlivých etáp harmonogramov. Kupujúci pri vystavení objednávky na transportné služby priradí jednotlivým etapám dátumy ich začiatku a konca, ktoré budú pre Predávajúceho záväzné.
   3. Zmluvné strany sa dohodli, že maximálne trvanie harmonogramu podľa prílohy č. 9 a prílohy č. 10 tejto zmluvy je 14 dní od začiatku prvého dňa prvej etapy harmonogramu po ukončenie posledného dňa poslednej etapy harmonogramu. Harmonogram je členený na jednotlivé dni a ako príloha tejto zmluvy nebude obsahovať konkrétne dátumy (tie určí kupujúci v objednávke).
   4. Kupujúci sa zaväzuje doručiť Predávajúcemu objednávku na predmetné transportné služby najneskôr dva mesiace pred požadovaným zahájením poskytovania služieb transportu zariadení.
   5. Kupujúci sa zaväzuje na účely poskytovania služieb transportu zariadení a príslušenstva k nim poskytnúť Predávajúcemu vstup do nemocničných priestorov, v prípade potreby poskytnúť vhodný výťah (Kupujúci však nedisponuje výťahom, ktorého nosnosť by zodpovedala transportu samotných zariadení počítačovej tomografie), zabezpečiť že priestory určené na transport budú prispôsobené potrebám transportu (najmä, nie však výlučne vyprázdnené a ohraničené).
   6. Kupujúci za zaväzuje na účely transportu zariadení vrátane všetkého príslušenstva k nim poskytnúť počas poskytovania služieb transportu zariadení (t.j. počas priebehu jednotlivých etáp harmonogramu transportu) všetky potrebné informácie a všetku súčinnosť potrebnú na transport zariadení. Predávajúci je povinný požiadať Kupujúceho o súčinnosť písomne najneskôr tri dni vopred. V prípade ak Kupujúci neposkytne Predávajúcemu informácie a súčinnosť, o ktoré Predávajúci Kupujúceho písomne požiadal v lehote dvoch dní odo dňa kedy predávajúci o súčinnosť požiadal a v dôsledku tohto neposkytnutia súčinnosti nebude Predávajúci schopný pokračovať v poskytovaní služieb transportu zariadení, trvanie etapy harmonogramu, počas ktorej Predávajúci požiadal kupujúceho o poskytnutie súčinnosti sa primerane predĺži o počet dní, počas ktorých bol Kupujúci v omeškaní s poskytnutím súčinnosti. O počet dní, o ktoré sa v zmysle predchádzajúcej vety predĺžila daná etapa harmonogramu, sa primerane predĺži celkové trvanie harmonogramu a Predávajúci sa v zmysle predchádzajúcej vety nedostáva do omeškania. Uvedené platí aj pre počet dní počas ktorých Predávajúci nemohol realizovať úkony podľa tejto zmluvy z dôvodu zásahu vyššej moci a iných okolností vylučujúcich zodpovednosť, z dôvodu mimoriadnej situácie a/alebo vyhláseného núdzového stavu.
   7. Služby transportu zariadení budú poskytované výlučne v rámci sídla Kupujúceho. Zmluvné strany sa dohodli, že na základe tejto zmluvy nebudú predmetné zariadenia ani príslušenstvo k nim transportované mimo sídla Kupujúceho.
   8. Zmluvné strany sa dohodli, že presun zariadení bude realizovaný za využitia tzv. „návozných trás“, ktorých základný nákres spolu s relevantnou dokumentáciou k nim tvorí prílohu č. 11 tejto zmluvy a ktoré sú do tejto zmluvy zahrnuté za účelom podrobného informovania Predávajúceho o trase po ktorej budú zariadenia a príslušenstvo k nim transportované. Predávajúci podpisom tejto zmluvy deklaruje, že na základe predmetných nákresov návozných trás, pri vzatí do úvahy harmonogramov transportu zariadení je schopný exaktne určiť, aké technické vybavenie a aké ďalšie kapacity budú na zabezpečenie transportu zariadení a príslušenstva k nim potrebné.
   9. Predávajúci bude poskytovať služby transportu zariadení na základe čiastkových objednávok na poskytnutie týchto služieb podľa tejto zmluvy. Čiastkové objednávky bude kupujúci zasielať predávajúcemu písomne poštou alebo emailom na .................. /emailovú adresu doplní uchádzač/, pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná. Čiastková objednávka bude obsahovať najmä:

* označenie kupujúceho a predávajúceho,
* číslo tejto zmluvy, číslo objednávky a dátum jej vystavenia,,
* identifikáciu služieb, ktoré Kupujúci objednáva v zmysle prílohy č. 2 tejto zmluvy,
* identifikáciu priestoru zariadení, ktoré majú byť transportované;
* zmluvnú cenu za služby transportu v zmysle prílohy č. 2 tejto zmluvy,
* prílohou objednávky bude harmonogram transportu zariadení v súlade s prílohou tejto zmluvy, v rámci ktorého budú jednotlivým míľnikom tohto harmonogramu pridelené zo strany Kupujúceho konkrétne dátumy (a to bez zmeny uloženia míľnikov v harmonograme oproti verzii harmonogramu predloženej Predávajúcim v rámci verejného obstarávania, ktorého výstupom je uzatvorenie tejto zmluvy. Zmluvné strany sa dohodli, že trvanie harmonogramu sa nebude predlžovať o sviatky a dni pracovného pokoja, ktoré budú spadať do dátumového ohraničenia harmonogramu uvedeného v objednávke;
* pečiatka a podpis oprávnenej osoby.
  1. Predávajúci potvrdí Kupujúcemu dátum zahájenia poskytovania služieb transportu najneskôr v lehote 10 pracovných dní odo dňa doručenia objednávky Predávajúcemu. Na objednávky podľa predchádzajúceho bodu (ich doručovanie a pod.) sa primerane uplatnia relevantné ustanovenia čl. III tejto zmluvy, ak v zmluve nie je vyslovene uvedené inak alebo ak to z povahy objednávaných služieb nie je možné.
  2. Zmluvné strany sa pre vylúčenie pochybností dohodli, že predávajúci je povinný zabezpečiť plnenie všetkých relevantných noriem v oblasti bezpečnosti a ochrany zdravia pri práci, ktoré sa na služby transportu budú vzťahovať a to bez ohľadu na to, či sú tieto normy v tejto zmluve výslovne uvedené.

**Článok XI.**

**KYBERNETICKÁ BEZPEČNOSŤ**

* 1. Predávajúci vystupuje vo vzťahu k zabezpečeniu kybernetickej bezpečnosti v postavení „tretej strany“ podľa §19 ods. 2 zákona 69/2018 Z. z. o kybernetickej bezpečnosti v znení neskorších predpisov (ďalej len „zákon o kybernetickej bezpečnosti“) a zaväzuje sa prijať primerané bezpečnostné opatrenia, ku ktorým ho objednávateľ zaviaže.
  2. Kupujúci ako poskytovateľ zdravotnej starostlivosti je prevádzkovateľom základnej služby v zmysle § 17 zákona o kybernetickej bezpečnosti.
  3. V prípade potreby zabezpečenia vzdialeného prístupu do systému Kupujúceho je Predávajúci povinný vopred oboznámiť s touto skutočnosťou objednávateľa (Oddelenie informačných technológií) a následne sa oboznámiť s politikou informačnej bezpečnosti Kupujúceho, ktorá mu bude predložená a zaväzuje sa ju dodržiavať v časti, v ktorej je služba poskytovateľa pripojená k sieti základnej služby alebo informačnému aktívu (doméne) základnej služby.
  4. Predávajúci berie na vedomie a súhlasí s tým, že bezpečnostná politika Kupujúceho sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov Kupujúceho a aktuálnym hrozbám týkajúcim sa Kupujúceho, ktoré by mohli mať potenciálny nepriaznivý vplyv na základnú službu Kupujúceho. Kupujúci je povinný bezodkladne písomne alebo e-mailom oboznámiť Predávajúceho s aktualizovanou Politikou informačnej bezpečnosti a upozorniť Predávajúceho na zmeny v nej uvedené oproti predchádzajúcej verzii, pričom Predávajúci následne vyhodnotí dopad zmien na aktuálne prijaté opatrenia a informuje Kupujúceho o postupe, ktorý je potrebné zrealizovať na strane Predávajúceho pre potvrdenie akceptácie zmien Politiky informačnej bezpečnosti. Po obojstrannej dohode postupu vysporiadania dopadu uvedených zmien v Politike informačnej bezpečnosti Kupujúceho a jeho úspešnom zrealizovaní potvrdí Predávajúci ich akceptáciu e-mailom na e-mailovú adresu [security@nspbb.sk](mailto:security@nspbb.sk).
  5. Predávajúci sa zaväzuje chrániť všetky informácie poskytnuté Kupujúcim, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí Predávajúceho.
  6. Predávajúci je povinný prijať a dodržiavať bezpečnostné opatrenia v oblastiach podľa § 20 ods. 2 písm. b), d), j), l), m), n), zákona o kybernetickej bezpečnosti a v rozsahu špecifikovanom v politike informačnej bezpečnosti Kupujúceho.
  7. Predávajúci poskytne Kupujúcemu v prípade potreby zoznam pracovných rolí, ktoré budú mať prístup k informáciám alebo údajom Kupujúceho (v rozsahu meno, priezvisko, pracovná rola). Dodávateľ je povinný oznámiť objednávateľovi každú zmenu v personálnom obsadení.
  8. Kupujúci určuje nasledovnú kontaktnú osobu pre komunikáciu s Predávajúcim vo veci kybernetickej bezpečnosti: Manažéra kybernetickej bezpečnosti – e-mail: [madamjakova@nspbb.sk](mailto:madamjakova@nspbb.sk), tel.: +421 48 441 2602.
  9. Predávajúci určí a oznámi nasledovnú kontaktnú osobu pre komunikáciu s Kupujúcim vo veci kybernetickej bezpečnosti: na email uvedený v bode 11.8.
  10. Kontaktné osoby môže príslušná zmluvná strana zmeniť. Novú kontaktnú osobu oznámi druhej zmluvnej strane písomnou formou. V prípade ak akékoľvek osoby majú prístup k informáciám a údajom Kupujúceho sú povinné zachovávať mlčanlivosť podľa § 12 ods. 1 zákona o kybernetickej bezpečnosti.
  11. Predávajúci sa zaväzuje vykonať školenie vo vzťahu ku kybernetickej bezpečnosti a ustanoveniam zmluvy pre tých svojich zamestnancov a zamestnancov subdodávateľov, ktorí pristupujú k IT aktívam Kupujúceho.
  12. Predávajúci je povinný bezodkladne informovať Kupujúceho o kybernetickom bezpečnostnom incidente ako aj o všetkých skutočnostiach majúcich vplyv na zabezpečovanie kybernetickej bezpečnosti a to e-mailom alebo telefonicky na kontaktnú osobu uvedenú v tomto článku Zmluvy vyššie a poskytnúť súčinnosť pri jeho riešení.
  13. Kupujúci je oprávnený vykonať u Predávajúceho audit zameraný na overenie plnenia povinností Predávajúceho, najmä na overenie technického, technologického a personálneho vybavenia Predávajúceho a procesných postupov na plnenie úloh v oblasti kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u dodávateľa pre plnenie cieľov zmluvy a tiež na overenie nastavenia a efektívnosti procesov a technológií v organizačnej a technickej oblasti Predávajúceho, ktoré Predávajúci využíva pri plnení svojich povinností v oblasti kybernetickej bezpečnosti v rozsahu predmetu zmluvy. Výdavky Kupujúceho spojené s vykonaním auditu znáša Kupujúci. Náklady Predávajúceho znáša Predávajúci a to v rozsahu jeden audit za kalendárny rok v rozsahu práce jeden človekodeň pre zamestnancov Predávajúceho. V prípade, ak bude Kupujúci požadovať vykonanie auditu nad rámec tohto rozsahu alebo kontroly viac ako jeden krát do roka, Kupujúci sa zaväzuje znášať náklady s tým spojené. Kupujúci je povinný oznámiť Predávajúcemu najmenej 20 (slovom: dvadsať) pracovných dní vopred, že chce u Predávajúceho vykonať audit, oznámiť rozsah auditu, spôsob jeho vykonania a zoznam členov auditného tímu.
  14. Oprávnené nedostatky alebo pochybenia zistené auditom je Predávajúci povinný odstrániť bezodkladne, avšak najneskôr do 60 (slovom: šesťdesiatich) kalendárnych dní od doručenia písomnej výzvy Kupujúceho na ich odstránenie.
  15. Predávajúci je povinný pri audite aktívne spolupracovať s Kupujúcim a v prípade potreby umožniť mu sprístupniť svoje priestory, dokumentáciu a technické a technologické vybavenie, ktoré súvisia s plnením úloh kybernetickej bezpečnosti, umožniť povereným zamestnancom Kupujúceho vstup do dohodnutých priestorov a zabezpečiť im dokumentáciu a technické vybavenie potrebné na plnenie úloh v oblasti kybernetickej bezpečnosti.
  16. Audítor, osoba poverená Kupujúcim, je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Kupujúci a jeho poverení zamestnanci pri návšteve priestorov Predávajúceho v rámci výkonu auditu musia dodržiavať pokyny Predávajúceho týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP") a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie Kupujúci.
  17. Predávajúci sa v súlade s § 9 ods. 2 písm. o) vyhlášky NBÚ č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška č. 362/2018“), zaväzuje po skončení tejto zmluvy bezodkladne vrátiť, previesť všetky informácie, ku ktorým mal počas trvania zmluvného vzťahu prístup Kupujúcemu alebo ich podľa jeho pokynov zničiť.
  18. Predávajúci sa v súlade s § 9 ods. 2 písm. p) vyhlášky č. 362/2018 Z. z. zaväzuje po skončení tejto zmluvy v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. Kupujúceho; tento záväzok Predávajúceho ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.

**Článok XII.**

**SANKCIE**

* 1. V prípade ak bude kupujúci v omeškaní so splnením peňažného záväzku v zmysle tejto zmluvy, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
  2. Kupujúci je oprávnený uplatniť si zmluvnú pokutu vo výške 0,5 % z ceny nedodaného tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu dodania tovaru (zariadení, príslušenstva alebo softvéru), najmenej však vo výške 500,- eur. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu plnenia.
  3. Kupujúci je oprávnený uplatniť si zmluvnú pokutu vo výške 0,5 % z ceny vadného tovaru s DPH za každý, aj začatý deň omeškania v prípade, že predávajúci nedodrží zmluvne dohodnutú lehotu na výmenu vadného tovaru podľa článku VI. Bod 6.9 tejto zmluvy, najmenej však vo výške 250,- eur za každú, aj začatú hodinu omeškania v prípade, že predávajúci nedodrží zmluvne dohodnutú lehotu, na nástup technika na servis, na výmenu vadného tovaru alebo odstránenie vád tovaru podľa tejto zmluvy. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru alebo odstránenia vád.
  4. Kupujúci je oprávnený uplatniť si zmluvnú pokutu vo výške 250,- eur za každý, aj začatý deň omeškania v prípade, že predávajúci nedodrží zmluvne dohodnutú lehotu na odborné zaškolenie zamestnancov k predmetu kúpy, alebo lehotu na inštaláciu a uvedenie tovaru do prevádzky. Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu zaškolenia.
  5. Kupujúci je oprávnený uplatniť si zmluvnú pokutu vo výške 1000,- eur za každé jednotlivé porušenie v prípade, že predávajúci nezabezpečí ekologickú likvidáciu náhradných dielov, prípadne nedoručí kópiu potvrdenia o ekologickej likvidácii dielov kupujúcemu, ak je ekologická likvidácia náhradných dielov požadovaná na základe platnej legislatívy. Uplatnením zmluvnej pokuty však nie je dotknutá povinnosť predávajúceho splniť povinnosť ekologickej likvidácie.
  6. Kupujúci je oprávnený uplatniť si voči predávajúcemu zmluvnú pokutu vo výške 3.000,- eur v prípade každého jednotlivého porušenia ustanovení článku XI tejto zmluvy o kybernetickej bezpečnosti, ak sa na predmet plnenia vzťahujú.
  7. Kupujúci je oprávnený uplatniť si zmluvnú pokutu vo výške 10% z ceny predmetu plnenia z DPH v prípade ak predávajúci nesplní povinnosť zabezpečiť počas celej záručnej doby komplexný autorizovaný záručný servis.
  8. Kupujúci je oprávnený uplatniť si zmluvnú pokutu vo výške paušálnej ceny za jeden mesiac poskytovania pozáručného servisu na základe uplatnenej opcie, a to osobitne za každé zariadenie pri ktorom bola uplatnená opcia za každý kalendárny mesiac, v ktorom predávajúci nesplní povinnosť zabezpečiť počas celej doby komplexný autorizovaný pozáručný servis za splnenia podmienok ustanovených touto zmluvou. Pre vylúčenie pochybností platí, že ak predávajúci v danom kalendárnom mesiaci neposkytne služby pozáručného servisu pre viacero zariadení, kupujúci je oprávnený uplatniť si sankciu podľa tohto bodu za každé takéto zariadenie.
  9. Kupujúci je oprávnený uplatniť si zmluvnú pokutu vo výške 500 € za každý aj začatý mesiac v ktorom je predávajúci v omeškaní s plnením povinnosti vykonať update softvérového vybavenia zariadení v zmysle bodu 7.3.9 a 7.3.10 tejto zmluvy.
  10. Kupujúci je oprávnený uplatniť si zmluvnú pokutu vo výške jednej tridsatiny ceny úkonov nevyhnutných pre inštaláciu zariadení do priestoru číslo 1 a/alebo priestoru č. 2 uvedenej v prílohe č. 2 tejto zmluvy v množine č. 5 a to za každý aj začatý deň omeškania Predávajúceho s odovzdaním upravených priestorov v zmysle čl. IX tejto zmluvy.
  11. Kupujúci je oprávnený uplatniť si zmluvnú pokutu vo výške jednej štrnástiny ceny ponúknutej Predávajúcim za služby transportu zariadení uvedenej v prílohe č. 2 tejto zmluvy v množine 5 a to za každý aj začatý deň omeškania Predávajúceho s ukončením služieb transportu podľa harmonogramu, ktorý je prílohou č. 9 alebo č. 10 tejto zmluvy.
  12. Uplatnením zmluvnej pokuty Kupujúcim podľa tohto článku nie je dotknutý nárok Kupujúceho na náhradu škody.

**Článok XIII.**

**PODMIENKY ÚPRAVY CENY**

* 1. Zmluvné strany sú oprávnené požadovať také zmeny dohodnutej ceny, ktoré vyplývajú:

1. zo zmien daňových predpisov *(zmena výšky zákonnej sadzby DPH),*
2. zo zmien colných predpisov, zo zmien legislatívy, upravujúcich rozsah regulácie cien v oblasti zdravotníctva, ktoré v čase spracovania ponuky nebolo možné predpokladať. V prípade ak zmena ceny vyplýva priamo zo zmeny právneho predpisu, zmluvná strana, ktorá takúto zmenu požaduje je povinná bezodkladne zaslať druhej strane oznámenie s odôvodnením a odkazom na relevantný právny predpis, ako aj s uvedením pôvodných a nových cien.  Úprava cien z iných dôvodov sa bude riešiť rokovaním zmluvných strán.
   1. Zmluvné strany sa vo vzťahu k určeniu ceny pre každé opakované plnenie vyplývajúce z tejto zmluvy zaväzujú, že ak sa preukáže, že na relevantnom trhu existuje nižšia cena za rovnaký alebo porovnateľný tovar, ktorý je predmetom tejto zmluvy a predávajúci už preukázateľne v minulosti za takúto nižšiu cenu tovar poskytol alebo stále poskytuje, pričom rozdiel medzi nižšou cenou a cenou podľa tejto zmluvy je viac ako 5% v neprospech ceny podľa tejto zmluvy, zaväzuje sa predávajúci poskytnúť kupujúcemu pre tovar objednaný po preukázaní tejto skutočnosti  dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou. V prípade ak predávajúci neposkytne zľavu podľa predchádzajúcej vety, je kupujúci oprávnený od zmluvy odstúpiť. Pre vylúčenie pochybností s azmluvné strany dohodli, že takáto úprava ceny bude uskutočnená prostredníctvom uzatvorenia písomného dodatku k tejto zmluve.
   2. V prípade, že počas doby trvania tejto zmluvy výrobca, ktorý dodáva tovar predávajúcemu, zníži ceny tovarov, ktoré sú predmetom tejto zmluvy, predávajúci zníži ceny kupujúcemu v rovnako pomere ako boli znížené ceny zo strany výrobcu.
   3. Inflačná doložka:

Zmluvné strany sa dohodli, že ceny uvedené v prílohe č. 2 tejto zmluvy je možné navýšiť a to najviac jeden (1) krát za príslušný kalendárny rok a to výlučne za podmienky kumulatívneho splnenia nasledujúcich podmienok (v prípade, že nedôjde k splneniu všetkých uvedených podmienok, nedôjde k navýšeniu v danom čase aktuálne platných jednotkových cien):

1. Predmetom navýšenia budú jednotkové ceny položiek uvedených v prílohe č. 2 a navýšenie bude možné výlučne o mieru inflácie za predchádzajúci kalendárny rok, ak miera inflácie v danom období presiahla 5%, maximálne však o 10% (a to aj v prípade ak skutočná miera inflácie presiahla 10%).
2. Predávajúci písomne požiada kupujúceho o navýšenie jednotkových cien položiek podľa prílohy č. 2 najneskôr do 28. februára príslušného kalendárneho roka.
3. Kupujúci písomne oznámi predávajúcemu, či akceptuje navýšenie cien podľa vyššie uvedeného v lehote 15 pracovných dní odo dňa doručenia žiadosti o navýšenie jednotkových cien. V prípade ak kupujúci v lehote nezašle vyjadrenie v lehote podľa predchádzajúcej vety má sa za to, že navýšenie cien bez výhrady akceptuje.
4. O navýšení cien bude uzatvorený osobitný písomný dodatok a to tak, aby bol účinný do 30 dní odo dňa kedy kupujúci oznámi predávajúcemu, že akceptuje navýšenie cien alebo odo dňa uplynutia lehoty podľa písm. c).
   1. Poskytovateľ je oprávnený požiadať objednávateľa o navýšenie jednotkových cien položiek uvedených v prílohe č. 2 tejto zmluvy najskôr vo štvrtom kalendárnom roku nasledujúcom po nadobudnutí účinnosti tejto zmluvy (vrátane roku, kedy zmluva nadobudla účinnosť)(pre príklad a objasnenie zámeru tohto ustanovenia zmluvy platí, že ak táto rámcová zmluva nadobudne účinnosť v roku 2025, predávajúci nebude oprávnený požiadať o navýšenie v roku 2026 a 2027, navýšenie je v zmysle tejto zmluvy oprávnený žiadať až v roku 2028 o mieru inflácie za rok 2027).
   2. Pre vylúčenie pochybností sa zmluvné strany dohodli, že kupujúci je oprávnený vystaviť objednávku s uvedením cien aktuálnych v čase odoslania objednávky predávajúcemu kedykoľvek až do momentu nadobudnutia účinnosti dodatku podľa bodu 11.1 písm. d).
   3. Pre vylúčenie pochybností sa zmluvné strany dohodli, že navýšenie cien podľa tohto článku sa bude vzťahovať len na tie položky uvedené v prílohe č. 2 tejto zmluvy, na ktoré predávajúcemu ku dňu nadobudnutia účinnosti dodatku podľa bodu 11.1 písm. d) ešte nebola zo strany kupujúceho doručená objednávka a len na taký počet merných jednotiek z maximálneho počtu merných jednotiek, na aký predávajúcemu ku dňu nadobudnutia účinnosti dodatku podľa bodu 11.1 písm. d) ešte nebola zo strany kupujúceho doručená objednávka.
   4. Pre vylúčenie pochybností sa zmluvné strany dohodli, že ustanovenia o navýšení cien podľa tohto bodu sa primerane uplatnia aj na služby pozáručného servisu. V prípade ak dôjde k navýšeniu cien, zmluvné strany sa dohodli, že predávajúci je oprávnený vystaviť faktúru s uvedením navýšených cien prvý krát za mesiac nasledujúci po mesiaci, v ktorom nadobudol účinnosť dodatok, ktorým sa ceny navyšujú a navýšené ceny sa nebudú uplatňovať spätne na mesiace počas ktorých bol poskytovaný pozáručný servis pred mesiacom, v ktorom takýto dodatok nadobudol účinnosť (vrátane mesiaca, v ktorom k nadobudnutiu účinnosti došlo).
   5. Mierou inflácie sa na účely tohto článku rozumie priemerná ročná (za príslušný kalendárny rok) miera inflácie vyhlásená Štatistickým úradom Slovenskej republiky vo forme tzv. jadrovej inflácie.

**Článok XIV.**

**PRECHOD RIZIKA A PRECHOD VLASTNÍCKEHO PRÁVA**

* 1. Riziko za prípadné škody prechádza z predávajúceho na kupujúceho momentom kompletného odovzdania a prevzatia tovaru podpísaním protokolu o odovzdaní a prevzatí kompletného tovaru, ak v tejto zmluve nie je uvedené inak.
  2. Prechod vlastníckeho práva k tovaru prechádza z predávajúceho na kupujúceho okamihom odovzdania a prevzatia tovaru podpisom dodacieho listu kupujúcim.

**Článok XV.**

**POSTÚPENIE A ZAPOČÍTANIE POHĽADÁVOK**

* 1. V zmysle Príkazu ministra zdravotníctva SR č. 7/2017 zo dňa 25. septembra 2017 a v nadväznosti na Mandátnu zmluvu č. 257/2022, POZ 169/2022, uzatvorenú medzi kupujúcim a Ministerstvom zdravotníctva SR dňa 16.03.2022, sa zmluvné strany zaväzujú k plneniu nasledujúcich povinností:

1. Akékoľvek pohľadávky z tohto zmluvného vzťahu, ktoré eviduje predávajúci voči kupujúcemu, nie je možné postúpiť na tretiu osobu bez predchádzajúceho písomného súhlasu kupujúceho v zmysle ust. § 524 a nasl. zákona č. 40/1964 Zb. Občianskeho zákonníka v znení neskorších predpisov, pričom na predchádzajúci písomný súhlas kupujúceho s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore predchádzajúcou vetou je podľa ustanovenia ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je kupujúci oprávnený uplatniť si voči predávajúcemu zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto zmluvy vylučuje možnosť podmieniť postúpenie pohľadávky súhlasom kupujúceho ako dlžníka.
2. Predávajúci neprijme vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov. V prípade ak predávajúci prijme vyhlásenie v rozpore s predchádzajúcou vetou kupujúci je oprávnený uplatniť si voči predávajúcemu zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
3. Predávajúci berie na vedomie, že jednostranné započítanie pohľadávok nie je možné. Započítanie pohľadávok kupujúceho je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej zmluvy o započítaní pohľadávok štátu.

**Článok XVI.**

**PLATNOSŤ, ÚČINNOSŤ, TRVANIE A SKONČENIE RÁMCOVEJ ZMLUVY**

* 1. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom doručenia prvej čiastkovej objednávky podľa článku III. bod 3.1. a nasl. tejto zmluvy, nie však skôr ako dňom nasledujúcim po dni jej zverejnenia v Centrálnom registri zmlúv SR. Ustanovenie podľa článku XIII bod. 11.4 až 11.9 - Inflačná doložka nadobúda platnosť a účinnosť dňom nasledujúcim po dni jej zverejnenia v Centrálnom registri zmlúv SR.
  2. Táto zmluva sa uzatvára na dobú určitú, na obdobie 48 mesiacov odo dňa nadobudnutia jej účinnosti alebo do vyčerpania finančného limitu ........... eur bez DPH, podľa toho, ktorá zo skutočností nastane skôr.
  3. Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
  4. Kupujúci môže od tejto zmluvy odstúpiť v prípade ak sa predávajúci omešká s dodaním tovaru o viac ako 1 mesiac, v prípadoch výslovne uvedených v tejto zmluve alebo v prípade opakovaného omeškania predávajúceho s odstránením vád tovaru alebo s nástupom technika na opravu. Kupujúci môže od tejto zmluvy odstúpiť aj v prípade, ak sa na predávajúceho vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a predávajúci poruší povinnosť zápisu v registri alebo bol vymazaný. Kupujúci môže odstúpiť od zmluvy aj z dôvodov uvedených v § 19 ZoVO.
  5. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
  6. V prípade ak predávajúci z preukázateľných objektívnych dôvodov spočívajúcich vo vis major alebo zásahov úradných miest nemôže dodržať zmluvne dohodnutú lehotu dodania tovaru, poskytnutia služieb alebo uskutočnenia úkonov nevyhnutných k inštalácii zariadení, bezodkladne písomne o tejto skutočnosti informuje kupujúceho, pričom predávajúci sa nedostáva do omeškania s dodaním tovaru. V tomto prípade sa zmluvné strany na základe písomného dodatku a za splnenia podmienok v súlade so ZoVO môžu dohodnúť na predĺžení lehoty dodania alebo na ukončení zmluvy, pričom právo voľby je na strane Kupujúceho.
  7. Ak sa zmluvné strany písomne nedohodnú inak, v prípade ukončenia tejto zmluvy, podľa tohto článku, si zmluvné strany bezodkladne vrátia poskytnuté plnenia.
  8. Právne účinky odstúpenia od tejto zmluvy, nastávajú dňom doručenia písomného oznámenia o odstúpení druhej zmluvnej strane.
  9. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

**Článok XVII.**

**MLČANLIVOSŤ**

* 1. Všetky skutočnosti, informácie, podklady, stanoviská, osobné údaje a údaje, ktoré sa zmluvné strany dozvedia v súvislosti s touto zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, iba ak by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.
  2. Akékoľvek údaje z informačných systémov, s ktorými sa dodávateľ oboznámil pri plnení tejto zmluvy, je oprávnený použiť len v súvislosti s plnením tejto zmluvy.
  3. O povinnosti zachovávať mlčanlivosť podľa tejto zmluvy, ako aj o povinnostiach v oblasti ochrany osobných údajov, je dodávateľ povinný informovať a poučiť aj svojich zamestnancov alebo tretie osoby, ktoré sa v jeho mene budú podieľať na plnení tejto zmluvy.
  4. Dodávateľ sa zaväzuje pri plnení tejto zmluvy alebo v súvislosti s ňou vo vzťahu k objednávateľovi dodržiavať legislatívu v oblasti ochrany osobných údajov a to predovšetkým Nariadenie Európskeho parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica č. 95/46/ES a zákon č. 18/2018 Z. z. o ochrane osobných údajov a o zmene a doplnení niektorých zákonov.
  5. Dodávateľ vystupuje v súvislosti s ochranou osobných údajov ako sprostredkovateľ, ktorý výlučne na účely plnenia tejto zmluvy a v súvislosti s poskytovaním nasledovnej servisnej podpory spracúva v nevyhnutnom rozsahu osobné údaje dotknutých osôb, ktorých sa spracúvanie týka. Osobné údaje budú spracovávané v rozsahu nevyhnutnom na dosiahnutie účelu tejto zmluvy a v akom budú spracovávané informačnom systéme.
  6. Dodávateľ je oprávnený spracúvať osobné údaje v rozsahu podľa tohto článku a podľa tejto zmluvy a na dosiahnutie účelu tejto zmluvy je ďalej oprávnený tieto osobné údaje podľa pokynov objednávateľa: spracovávať, získavať, zhromažďovať, odovzdávať, uchovávať, likvidovať.
  7. Po dosiahnutí účelu, na ktorý boli osobné údaje dodávateľom alebo treťou osobou spracovávané, získané, zhromaždené, uchovávané alebo odovzdané, je dodávateľ povinný osobné údaje uložené na ním používaných prostriedkoch bezodkladne zlikvidovať v súlade s platnou legislatívou.
  8. Dodávateľ je povinný zabezpečiť osobné údaje pred stratou, odcudzením, poškodením, zničením, neoprávneným prístupom, zmenou, rozširovaním.
  9. Dodávateľ sa zaväzuje prijať primerané technické, organizačné a personálne opatrenia na zabezpečenie ochrany osobných údajov, ako aj na zabezpečenie práv a povinností vyplývajúcich z tejto zmluvy a to vrátane poučenia svojich zamestnancov, resp. tretích osôb, ktoré sa budú v jeho mene podieľať na plnení tejto zmluvy.
  10. Dodávateľ nie je na základe tejto zmluvy oprávnený poskytovať alebo sprístupňovať osobné údaje tretím osobám, s výnimkou ak poskytnutie alebo sprístupnenie osobných údajov vyplýva z osobitných právnych predpisov alebo na základe rozhodnutia orgánu verejnej moci, alebo je to nevyhnutné pre plnenie tejto zmluvy.
  11. Objednávateľ je oprávnený požadovať od dodávateľa preukázanie splnenia všetkých povinností vrátane vykonania všetkých predpísaných bezpečnostných opatrení na ochranu osobných údajov, ako aj potvrdenie o zlikvidovaní osobných údajov a dodávateľ je povinný takejto žiadosti bezodkladne vyhovieť.

**Článok XVIII.**

**UDELENIE LICENCIE**

* 1. Zmluvné strany sa dohodli, že ku všetkým dielam chráneným zákonom č. 185/2015 Z.z. autorský zákon v znení neskorších predpisov, ktoré dodá predávajúci kupujúcemu v rámci dodávky tovaru podľa tejto zmluvy alebo v rámci poskytovania služieb záručného alebo pozáručného autorizovaného servisu k dodanému predmetu zmluvy (najmä, nie však výlučne k dielam charakteru individualizovaný softvér, štandardný (krabicový) softvér, operačný systém a pod.), platí, že predávajúci dňom podpisu dodacieho listu udeľuje kupujúcemu nevýhradnú licenciu/sublicenciu na jeho použitie, v neobmedzenom rozsahu, na celú dobu trvania majetkových práv autora a na účel, na ktorý bol softvér alebo dielo vytvorené alebo dodané kupujúcemu. Predávajúci súhlasí, aby kupujúci udelil sublicenciu tretím osobám na použitie softvéru alebo diela rovnakým spôsobom, v rovnakom rozsahu, na rovnaký čas a za rovnakých podmienok, ako je licencia/sublicencia udelená na základe tejto zmluvy kupujúcemu. Licencia/sublicencia sa udeľuje odplatne, pričom odmena za jej poskytnutie ako aj odmena za udelenie súhlasu na udelenie sublicencie je už zahrnutá v kúpnej cene dohodnutej v tejto zmluve. Udelená licencia/sublicencia a právo udeliť sublicenciu nebudú skončením platnosti tejto zmluvy dotknuté a licencia/sublicencia udelená podľa tejto zmluvy sa považuje za licenciu/sublicenciu uhradenú počas celej doby trvania licencie/sublicencie. V prípade, ak počas platnosti tejto zmluvy dodá predávajúci kupujúcemu upgrade alebo update softvéru tovaru, resp. iné zmeny softvéru tovaru, alebo ak predávajúci počas platnosti tejto zmluvy nahradí pôvodne dodaný softvér tovaru novým softvérom tovaru alebo inou verziou (spravidla vyššou verziou) pôvodného softvéru tovaru, platí že dodaním takéhoto upgrade, update, alebo dodaním inej zmeny softvéru tovaru alebo inej verzie softvéru tovaru udelil predávajúci kupujúcemu licenciu/sublicenciu k takémuto upgrade, update, inej zmene alebo vyššej verzii v rovnakom rozsahu a za rovnakých podmienok ako bola udelená k pôvodnému softvéru tovaru.
  2. V prípade ak sa preukáže, že vyššie uvedené ustanovenia o udelení licencie nie sú postačujúce na riadne udelenie platnej licencie nevyhnutnej na používanie tovaru na účel, na ktorý bol kúpený, predávajúci sa zaväzuje bezodkladne uzavrieť s kupujúcim samostatnú bezodplatnú licenčnú zmluvu v minimálnom rozsahu uvedenom v predchádzajúcom bode tejto zmluvy.

**Článok XIX.**

**osobitné ustanovenia ku kontrole naviazanej na spôsob financovania predmetu zmluvy**

* 1. Predávajúci sa zaväzuje strpieť výkon kontroly/auditu súvisiaceho s predmetom tejto Zmluvy kedykoľvek počas platnosti a účinnosti tejto zmluvy, a to oprávnenými osobami (najmä, nie však výlučne, Poskytovateľ prostriedkov POO, Útvar následnej kontroly, NKÚ SR, príslušná Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými právnymi predpismi SR a EÚ, splnomocnení zástupcovia EK a Európskeho dvora audítorov) v prípade, že predmet tejto zákazky bude financovaný úplne alebo z časti z prostriedkov európskych štrukturálnych fondov, Plánu obnovy a odolnosti slovenskej republiky, programu Slovensko alebo iného obdobného mechanizmu financovania.
  2. Predávajúci sa zaväzuje poskytnúť osobám a orgánom oprávneným na výkon kontroly orgánov podľa bodu 1 tohto článku všetku potrebnú súčinnosť.
  3. V prípade ak Poskytovateľ finančného príspevku poskytovaného v zmysle bodu 1 tohto článku vyzve Kupujúceho na predloženie dokladov súvisiacich s výkonom činnosti Predávajúceho, je Predávajúci povinný na požiadanie Kupujúceho požadované doklady doručiť bezodkladne Kupujúcemu.
  4. Poskytovateľ nesmie doklady podľa bodu 17.3 tejto zmluvy čiastkovo ani ako celok odovzdať pre účely jeho poskytovania prostredníctvom iného subjektu.

**Článok XX.**

**ZÁVEREČNÉ USTANOVENIA**

* 1. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
  2. Pri poskytovaní služieb spojených s dodaním tovaru podľa bodu 3.1 tejto zmluvy sa na zmluvný vzťah primerane aplikujú ustanovenia § 536 a nasl. Obchodného zákonníka.
  3. Na objednávky vystavené na základe tejto zmluvy sa vzťahujú prednostne práva a povinnosti dojednané v tejto zmluve, v prípade práv a povinností výslovne neupravených v tejto zmluve alebo v objednávke sa práva a povinnosti vyplývajúce z objednávky spravujú ustanoveniami § 409 a nasl. Obchodného zákonníka.
  4. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
  5. Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 ZoVO, ktorý bude podpísaný obidvoma zmluvnými stranami ak táto zmluva výslovne neustanovuje inak. Tieto dodatky sa stanú neoddeliteľnou súčasťou tejto zmluvy.
  6. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
  7. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
  8. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v tejto zmluve výslovne upravené, majú prednosť požiadavky vyplývajúce zo súťažných podkladov kupujúceho v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú zmluvu v súlade s ustanoveniami ZoVO.
  9. Táto zmluva je vyhotovená v troch (3) rovnopisoch, z ktorých každý má platnosť originálu. Kupujúci obdrží dve (2) vyhotovenia a predávajúci obdrží jedno (1) vyhotovenie.
  10. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich, úplne porozumeli a zaväzujú sa ich v celom rozsahu bezvýhradne plniť, že ich vôľa je slobodná, vážna, bez akéhokoľvek omylu a na znak súhlasu s jej obsahom ju vlastnoručne podpisujú.
  11. Neoddeliteľnou súčasťou tejto kúpnej zmluvy sú:

Príloha č. 1 – *Zoznam subdodávateľov,*

Príloha č. 2 – *Cenová ponuka* vrátane nacenenia jednotlivých samostatných funkčných celkov,

Príloha č. 3 – *Podrobný technický opis predmetu zmluvy.*

Príloha č. 4 – Podrobný opis technologického projektu a úkonov nevyhnutných k inštalácii zariadení do priestoru č. 1 a priestoru č. 2

Príloha č. 5 – Harmonogram úkonov nevyhnutných k inštalácii zariadenia do priestoru č. 1

Príloha č. 6 – Harmonogram úkonov nevyhnutných k inštalácii zariadenia do priestoru č. 2

Príloha č. 7 - Výkresy aktuálneho stavu priestoru č. 1

Príloha č. 8 – Výkresy aktuálneho stavu priestoru č. 2

Príloha č. 9 – Harmonogram transportu zariadenia z priestoru č. 1

Príloha č. 10 - Harmonogram transportu zariadenia z priestoru č. 2

Príloha č. 11 – Nákresy návozných trás

Príloha č. 12 – ponuka predávajúceho (okrem jej častí, ktoré tvoria predchádzajúce prílohy)

|  |  |
| --- | --- |
| V Banskej Bystrici dňa .......................... | V ............................... dňa ........................ |
| ...................................................  **Ing. Miriam Lapuníková, MBA**  riaditeľka  Fakultná nemocnica s poliklinikou F. D. Roosevelta Banská Bystrica | ................................................... |
|  | ................................................... |

Príloha č. 1

**ZOZNAM SUBDODÁVATEĽOV**

* 1. Predávajúci predmetu zákazky podľa tejto zmluvy vyhlasuje, že na plnenie predmetu zmluvy:

**nevyužije\*** subdodávateľov;

* **využije\*** nasledujúcich subdodávateľov**:**

|  |  |  |  |  |  |
| --- | --- | --- | --- | --- | --- |
| Por. č. | Subdodávateľ  *(obchodné meno, sídlo alebo miesto podnikania, IČO)* | Kontaktná osoba  *(meno priezvisko, adresa pobytu, dátum narodenia tel. č., email, osoba oprávnená konať za subdodávateľa)* | Predmet subdodávky | Podiel plnenia zmluvy v % | Podiel plnenia zmluvy v € bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ............................................, dňa ............................

.......................................................................

meno a priezvisko štatutárneho orgánu

podpis a pečiatka

\*relevantné označte krížikom